Yüklə 163,43 Kb.\nölçüsü 163,43 Kb.\nOn bir min doqquz yüz doxsan doqquz kiçik balıq: “Sənin də gecən xeyirə qalsın nənə”- söyləyib yatdılar. Nənə balıq da yatdı. Ancaq Qırmızı balıq nə qədər çalışdısa yata bilmədi. Yuxusu gəlmirdi. O, səhərədək dəniz eşqi ilə yerində çabalayıb durdu. Yalnız bir şey düşünürdü: DƏNİZ...\n(Behrənginin “Qaraca balıq” əsərinin sonu)\nQırmızı balıq günlərcə özünə dalğın bir şəkildə dolaşırdı. Bə´zən ondan sorulan sorulara da cavab vermirdı. Sanki eşitmirdi. Arxadaşları onun qulaqlarının ağırlaşdığını sanırdılar. Nənəsindən eşitdiyi nağıl bütün varlığını etkiləmişdi. Dəniz düşüncəsi, dəniz xəyalı gəlmiş bütün ruhunu işğal etmişdi. Böyük dalğaların qoynunda yaşayan Qaraca balığı düşünürdü. “Gerçəkdən Qaraca balığın sonu necə oldu? Naqqanın qarnından çıxa bilmişmi?”-deyə öz-özünə düşünürdü. Yola düşüb gedib dənizdə Qaraca balığı tapmaq istəyirdi. Ancaq yaşadığı mühitin xatirələrindən də ayrılmaq istəmirdi. Bir tərəfdə dəniz düşüncəsi onu çağırırdı, digər tərəfdən yurdundan ayrılmaq zor gəlirdi. Ancaq günlər keçdikcə, dəniz düşüncəsi daha da çəkici görünürdü. Qırmızı balıq qərarını vermişdi. “Yola düşməliyəm. Mütləq yola düşüb gedib Qaraca balığı tapmalıyam. Ancaq Qaraca balığın rastlandığı təhlükələri ortadan qaldırmam üçün savaş tekniyini öyrənməliyəm”- deyə öz-özünə düşünürdü.\nBir gün gündoğarkən nənə balıq uşaqlarını yuxudan oyatdı. Qırmızı balıq oyanıq idi. Nənə balığa: “Nənə can, mən bu gün yola düşüb getməliyəm. Gedib dənizdə qaraca balığı tapmalıyam. Anlatdığın Qaraca balıq macərası və dəniz sevdası ruhumu sarmışdır. Lütfən nənə can, bütün balıqları topla, dost-tanışları topla. Bir vida qonuşması edəcəm.”- dedi.\nNənə balıq: Oğlum, sənin böyük duyğuların, düşüncələrin heyranı olduğunu bilirəm. Əslində sənin bu yolçuluğunu çox istərdim. Ancaq sən də Qaraca balıq kimi bir dəfəlik getmə! Get və dənizdən bizlərə də xəbər gətir. Dənizdə ilişib qalma! Böyük dalğaların qoynunda saqın yurdunu unutma! Qaraca balığı da tap özünlə gətir. Dənizdən bizə yeni duyğular gətirin. Yalnız öz mutluluğunuzu düşünməyin! Elə bir iş görün ki, bizim dənizlə ilişkimiz olsun.\nQırmızı balıq: Nənə can, sənin söylədiklərini unutmayacam. Dənizə qovuşduqdan sonra Qaraca balığı da tapıb onunla bir yerdə mütləq geri dönəcəm. Məni bu yolçuluğumda alqışladığın üçün çox sağ ol nənə. İnan ki, sənin dediklərini heç bir zaman unutmayacam.\nNənə balıq: Hamımız ölümə məhkumuq. Ancaq sən bu səfərinlə yeni bir yola girəcəksən. Ölməz ola bilərsən. Səndən ayrı qalmaq çətindir. Səni çox özləyəcəyik. Sənin üçün göz yaşları da tökəcəyəm. Ancaq sənin əbədi olaraq tarixdə qalman və bütün balıqlar üçün örnək olman bizim kədərimizdən üstündür. Bu üzdən də sənə uğurlar diləyirəm. Yolun açıq olsun. Bir az gözlə balıqları toplayım, hamısı ilə vidalaş. Qaraca balığın da anası çox yaşlanmış artıq. Qaraca balığın yolunu gözləməkdən gözləri tutulmuş zavallının. Onunla da görüş.\nNənə balıq bütün balıqları bir yerə topladı və onlara: “Qırmızı balıq dəniz yolçuluğuna çıxır. Sizinlə halallaşmaq istəyir. Ona qulaq asmanızı istəyirəm.”- dedi.\nQırmızı balıq: Əziz analar, atalar, bacılar və qardaşlar! Böyük bir yolçuluğa çıxıram. Dəniz yolçuluğuna. Bir yerdə yaşadığımız müddət içində məndən bir yanlış davranış və xəta görmüşsünüzsə, məni bağışlamanızı rica edirəm. Sizləri unutmayacağam. Mənə dua edin ki, bu çətin yolçuluqda başarılı olum. Sizlərin xeyir-dualarınıza ehtiyacım var. Mənim bu yolçuluğum, sadəcə özüm üçün deyildir, həm də sizlər üçündür. Bilirsiniz ki, məndən öncə Qaraca balıq bu yolçuluğa çıxmış, ancaq geri dönməmişdir. Dənizə vardığım zaman Qaraca balığı tapıb onunla geri dönəcəyəm.\nBu zaman balıqların içindən yaşlı bir balığın ağlama səsi eşidildi. Qaraca balığın anasının səsi idi. Balasının adını duyar-duymaz ağlamağa başlamışdı. Qırmızı balıq, Qaraca balığın anasına yaxınlaşıb dedi: Xanım, lütfən ağlamayın. Sizin analıq duyğularınızı anlayıram. Bilirəm Qaraca balığın həsrətində çox əziyətlər çəkmişsiniz. Ancaq bunu da bilmiş olun ki, Qaraca balığın anası olduğunuz üçün qürur duymalısınız. Qaraca balıq böyük bir amac üçün dünyaya gəlmişdir. Bu gün hər bir balıq onun xəyallarını, azadlıq niyyətlərini paylaşmaqdadır. Yoxsul mühitlərdə yaşayan balıqların düşüncəsində və davranışlarında devrim gerçəkləşdirmiş olan Qaraca balığın yalnız özü üçün yaşamasına inanmaq zordur. Bəlkə də başına bir iş gəlmişdir. Onu tapıb sizə geri gətirəcəyimə söz verirəm.\nQaraca balığın anası Qırmızı balığı qucalayıb və qulağına söylədi: Qaraca balıq geri gələnə qədər bəlkə mən öldüm. Ancaq onu görsən deyərsən ki, məni bağışlasın. Yola düşdüyündə onu incitdik. Bütün bunlar mənim analıq duyğularımdan qaynaqlanmışdı. Onu incitmək fikrim yox idi.\nQırmızı balıq: Sizi anlayıram. Ancaq Qaraca balığın sizi bağışlaması fikri doğru deyildir. Anaların da haqlı olduqları yerlər var. Nədənsə içimdə Qaraca balığın yaşadığı ümidi var. Bəlkə onun yardıma ehtiyacı var. Əmin olun ki, Qaraca balığı tapıb sizin üçün geri gətirəcəyəm.\nQırmızı balıq bütün balıqlarla sarılıb görüşdü. Bir neçə balıq onu çağlayana qədər uğurladılar. Bu çağlayan Qaraca balığın getdiyi yolçuluğun başlanqıcı idi. Qaraca balıq burdan, bu yüksəklikdən özün atmışdı dəniz yolçuluğu macəralarına. Qırmızı balıq bu çağlayandan özünü dərinliyə tərəf atdı. Sanki Qaraca balığın başına gələnləri əzbərləmişcəsinə davranırdı. Nələrlə rastlanacağını öncədən bilirdi. Çağlayandan tökülərək, dərədə birikən suyun bolluğu Qırmızı balığı qısa sürəliyinə uğraşdırdı. Daha sonra özünü toparlayıb suyun axışında süzməyə davam etdi. Su bir yerdə arxın qarşı divarına dəyib sola burxulurdu. Burada suyun axım sürəti azaldığından bəzi canlılar suyun içində yaşayırdı. Qırmızı balıq Qurbağanın balaları olan çömçə balıqları burda gördü. Qurbağa ilə Qaraca balığın arasındakı anlaşmazlığı bilirdi. Ancaq Qırmızı balıq qurbağa ilə tanış olub ondan çox önəmli bir sirri öyrənmək istəyirdi. Qırmızı balıq Qurbağanın həm suyun içində həm də suyun dışında necə yaşadığını öyrənmək istəyirdi. Qırmızı balıq təhlükəli yolçuluğunda bu iki mühitdə yaşaya bilmə sirrini öyrənməyi çox önəmsəyirdi. “Hər ehtimala görə suyun dışına çıxa və ya çıxarıla bilərəm.”— deyə öz-özünə düşünürdü. Qırmızı balığı görən çömçə balıqlar onun başına yığışıb “ahaa, yeni bir balıq gəldi. Bu da Qırmızı balıq! Sən daha kimsən, hardan gəlib hara gedirsən?”- dedilər.\nQırmızı balıq: Mən çox uzaqlardan gəlirəm və dənizi axtarmağa gedirəm.\nÇömçə balıqların hamısı birdən gülüşüb “Hahahaha, bu da Qaraca balıq kimi dəniz axtarışındadır.”— dedilər və onlardan biri davam etdi: Uşaqlar, yadınızdamı rəhmətlik nənəmiz bir Qaraca balıq haqqında danışardı?\nBir başqası: Hə, hə. Yadımızdadır. Hətta rəhmətlik nənəmizi də aşağılayıbmış o Qaraca deyilən balıq.\nBir başqası: Ax onu bir əlimə keçirsəydim.\nQırmızı balıq: Dəyərli arxadaşlar, mən Qaraca balığın sizin mərhum nənənizi aşağıladığına inanmıram. Bəlkə sizə yanlış bilgi vermişlər. Çünkü Qaraca balığın kültüründə aşağılama deyə bir şey ola bilməzdi.\nBir başqa çömçə balıq: Yəni sən deyirsən ki, bizim rəhmətlik nənəmiz yalançı olmuş?\nÇömçə balığın bu sözü digərlərini təhrik etdi. Hamısı bir səslə “Sən də o Qaraca balığın soyundansan. Qaraca balığın mərhum nənəmizi aşağılamasının da intiqamını səndən almalıyıq”— dedilər.\nBu zaman arxın kənarından bir söyüd ağacının qurumuş budağı qırılıb çömçə balıqların üstünə düşdü. Çömçə balıqlar pərən-pərən dağıldılar. Bir neçəsı budağın altında qaldı. Tam bu zaman da bir qurbağa quruldaya-quruldaya özünü suya atıb balalarını qurtarmağa çalışdı. Qırmızı balıq da qurbağaya yardım edərək, çömçə balıqları budağın altından çıxarırdı. Çömçə balıqlardan bir neçəsi yaralanmışdı. Ancaq Qırmızı balığın yardımı olmasaydı, onlar öləcəkdilər. Çömçə balıqlar Qırmızı balığın qarşısında utanmağa başlamışdılar. Balalarının yarasını dili ilə yalayıb sığallayan qurbağa üzünü Qırmızı balığa tutub: “Yardımın üçün çox sağ ol, yardım etməsəydin balalarımı təkbaşıma qurtara bilməzdim.”— dedi.\nQırmızı balıq: Qurbağa xanım, bizlər nə qədər yardımlaşsaq həyatımız bir o qədər gözəl olar. Bu, mənim görəvimdir. Təşəkkürə gərək yox. Bir həyatı qurtarmanın mutluluğu mənim üçün yetər.\nQurbağa: Haqlısan, həyatqurtarma duyğusu çox gözəldir. Sən hardan gəlirsən, hara gedirsən?\nBu zaman quyruğu yaralanmış çömçə balıqlardan biri “Bu Qaraca balığın dostudur. Bu da çox uzaqlardan gəlib dənizə gedir”— dedi.\nQurbağa bir az öz-özünə düşünməyə başladı və sonra da “Demək Qaraca balığın getdiyi yolla gedirsən. Qaraca balıqla mənim anam arasında bir anlaşmazlıq olmuş. Ancaq onlar əskidə qalmalı məncə. Mənim balalarımın ağlına dəniz düşüncəsini soxmasan sənə əlimdən gələn yardımı edərəm. Balalarımın yanımdan ayrılmalarını istəmirəm. Balalarımın qurtarılışında əməyin keçdiyi üçün boynumuzda haqqın var. Sənə necə yardım edə bilərəm?”— dedi.\nQırmızı balıq: Əslində sizin yardımınıza ehtiyacım var, qurbağa xanım. Siz necə olur həm quruda, həm də suda yaşaya bilirsiniz?\nQurbağa: Bu çox çətin sualdır. Bizim yaradılışımız belədir. Həm suda həm də quruda yaşayabilmə özəlliyini təbiət bizə vermişdir. Balıqların quruda uzun zaman yaşaya bilmələri çətindir. Ancaq mənim boynumda sənin haqqın var. Sənə yardımçı olacağam. Qurbağaların boğazlarının altında bir kiçik tuluq var. Suya girdiyimizdə fəallaşır. Sudan kənara çıxdığımızda o tuluğun içində su saxlamaq mümkün olur. Məsələn arxlar quruduğunda susadığımız zaman tuluğumuzdakı sudan yararlanırıq. Mən sənin boğazının altına bu kiçik toluğun birini keçirəcəyəm. Mənim çox sevdiyim bir bacım üç gün öncə ölmüşdür. Öldüyündə də “mənim üzvlərimi yaşamaq istəyənlərə bağışlarsınız”— demişdi. Həm onun vəsiyəti gerçəkləşər, həm də boynumda olan sizin haqqınızı ödəmiş olaram.\nQurbağa bunu deyib bir daşın altına girdi. Əllərində bir qurbağa boğazı ilə geri döndü. Üzünü Qırmızı balığa tutub “mən indi bu qurbağa boğazının altındakı tuluğu sənin boğazının altına tikəcəyəm. Bir az ağrılı ola bilər. Ancaq dözməlisən. Qısa sürəliyinə ağrısı keçəcəkdir.”— dedi.\nQırmızı balıq: Mən bu kiçik ağrılara dözərəm. Yetər ki, quruda yaşaya bilmə fürsətini əldə edim.\nQurbağa: Bə´zən keçilər gəlib burda su içirlər. Bədənlərinin tükləri ilişib qalır daşda, kolda- kosda. Mən indi keçinin tükünü saplayacam sarıtikana və bu tuluğu boğazının altına tikəcəm.\nÇömçə balıqlar analarının tikiş əməliyatını seyr edirdilər. Xalalarının boğazaltı tuluğunu anaları Qırmızı balığın boğazının altına tikirdi. Qırmızı balıq ağrılara dözürdü və öz-özünə “Bu ağrılar keçicidir. Mən hər mühitdə yaşayıb və azadlğımı qurumağı, həyatımı savunmağı başarmalıyam”— deyə düşünürdü.\nTikiş əməliyatı bitmiş və Qırmızı balğın boğazından bir neçə damla qan damlamışdı. Qırmızı balıq qurbağaya minətdarlığını bildirib onlardan ayrılmaq istədi. Çömçə balıqlar bir ağızla: “Yolun açıq olsun Qırmızı balıq. Bizdən dənizə salam söylərsən!”— dedilər.\nQırmızı balıq yeni bir imkana qovuşmanın qürurunu yaşayırdı. Boğazının altındakı tuluğa çox tez alışdı. İndi dərhal yola düşüb və qızboğanı tapmalı idi. Ondan həm qılınc almalı, həm də savaş tekniyini öyrənməli idi. Qızboğanla rastlanması çox çəkmədi. Qızboğan Qaraca balıqla rastlandığında bir daşın üzərində sərələnib günəşlənirdi. İndi də eyni durumda idi. Daşın üzərinə rahatca uzanmış və günəşin ışınları bədənini isidirdi. Qırmızı balıq Qızboğanı görər-görməz: “Özgür balıqların dostu Qızboğana sevgilər!”— dedi. Qızboğan özünü bir az toparlayıb kiçik arxda üzən Qırmızı balığa baxdı. Ayaqlarının üstündə durub boğazını daha yaxşı görmək üçün irəliyə arxa tərəf uzatdı. Qırmızı balığı artıq yaxşıca görə bilirdi. “Sayqılar Qırmızı balıq!”— söylədi və davam etdi: Hara gedirsən Qırmızı balıq?\nQırmızı balıq: Qaraca balığı axtarmağa gedirəm. Bilirəm ki, siz ona yardımçı olmuşsunuz. Lütfən mənə də yardımçı olun. Mənə də qılınc verin. Savaş tekniyini də mənə öyrətmənizi rica edirəm.\nQızboğan: aaaaa, Qaraca balıq! Xatırlayıram. Çox uzaqlardan gəlmişdi. Dənizə getməyi hədəfləmişdi. Doğrusu ondan daha sonra xəbərim olmadı. Yarım-yamalaq xəbərlər eşitdim. Yalnız bilirəm ki, dənizdə başına çox bəlalar gəlmiş. Durumu heç də yaxşı deyil.\nQırmızı balıq: Qızboğan, mən ona yardımçı olmaq istəyirəm. Ancaq bilirəm ki, yardımçı olmaq arzusu yetərli deyil. Mən savaş tekniklərini də öyrənməliyəm. Bilirəm ki, bu yolda ancaq siz mənə yardımçı ola bilərsiniz.\nQızboğan: O zaman Qaraca balığın mədəniyətindən çox xoşlanmışdım. Onun azadlıq düşüncəsindən də xoşlanmışdım. O üzdən ona yardım etdim. İndi artıq o günün üzərindən illər keçmiş. Mən də yaşlanmışam. Qaraca balıq da yəqin ki, həm yaşlanmış, həm də daha çox bilgi və təcrübə qazanmışdır. Dənizdə qazanılan bilgi və təcrübə ilə dar mühitdə qazanılan bilgi və təcrübələrin fərqi olur.\nQırmızı balıq: Haqlısınız qızboğan. Hərəkətdə olmaq ağlın gözlərini açır. Mən bu qısa yolçuluğumda önəmli bilgilər və təcrübələr qazandım. Bunları bu yolçuluq və hərəkət mənə qazandırdı.\nQızboğan: Yolçuluq çox gözəldir. Uzaqlara yolçuluğa çıxmaq cəsarət istər. Ancaq başqalarına yem olmamaq üçün bilgi və savaş tekniklərini də bilmən lazımdır. Balıqların bir tək çətinlikləri suyun dışında yaşaya bilməmələridir. Bəzi tekniklər gərək suyun dışında öyrənilsin.\nQırmızı balıq: Hörmətli Qızboğan, sudan kənarda yaşamaq tekniyini qurbağa mənə öyrətmişdir. Bir sürəliyinə suyun dışında yaşamaq imkanım vardır.\nQızboğan: Aaaa nə gözəl! O zaman sən daha çox savaş teknikləri öyrənə bilərsən. Mən özüm də azadlıq vurğunu olduğum üçün azadlıq yolunda savaşanlara hər tür yardım etmək istərəm. Qaraca balıqdan sonra mənim də başıma bəlalar gəldi. Bir gün gəldim gördüm ki, bir ilan girmiş yuvama və bütün balalarımı yemiş.\nQızboğan bu sözləri deyərkən gözləri yaşarıb boğazı tutuldu.\nQırmızı balıq: Çox üzgünəm Qızboğan əfəndi, bütün bu təcavüzlərin qarşısını almaq lazımdır.\nQızboğan: Bu üzdən mən də başladım həm öz savaş bilgilərimi yeniləməyə, həm də yeni bilgilər və savaş teknikləri öyrənməyə. Bütün savaş tekniklərini mənimsədikdən sonra getdim qara ilanla savaşmağa. Sarıldım qara ilanın boğazına və qılınc zərbələrimlə boğazını kəsdim. Doğrudur, intiqamımı aldım, ancaq bu intiqam belə, mənim acılarımı unutdurmadı. Acılarımı unutmanın bir tək yolu var. Azadlıq arayanlara yardım etmək.\nQırmızı balıq: Çox mərhəmətli yaradılışsınız dəyərli Qızboğan. Ancaq bir sualım var. Nədən sizə Qızboğan deyirlər? Qızlarla bir düşmənliyinizmi var?\nQızboğan: Bu adı bizə insanlar vermişdir. Mən də bu adın üzərinə bəzi araşdırmalar apardım. Əslində biz kərtənkələ türlərindənik. Bə´zən bizə kərtənkələ də deyirlər. Ancaq təbiət bizi bir az daha gözəl yaratmış. Zahiri gözəlliyimizin yanında, hətta gözəl qızların da gözəllikləri sönük görünmüş. Bizim gözəlliyimizlə qiyasda qızların gözəlliyi sanki boğulmuşdur. Bu üzdən də bizə qızboğan demişlər. Ancaq bizim qızlarla düşmənliyimiz yoxdur. Onları sevərik. Mənim qızlarla oynamaqdan xoşum gəlir. Ancaq nədənsə qızlar bizlərdən hürkərlər. Sanki onlara zərər verəcəkmişik kimi davranarlar. Bəlkə də bu üzdən bizə qızboğan adını taxmışlar. Tək tərəfli sayqının, sevginin dərinliyi olmur. Qızların da bizi sevmələri lazımdır. Onlar isə bizdən qaçırlar. Nə bilim, bəlkə də qızları diksindirdiyimiz üçün bizə qızboğan demişlər. Yolçuluğunda çayda çimən qızlara rast gəlsən onlarla ünsiyət qurmağı unutma. Qızlar çox sevimli yaradılışdırlar.\nQırmızı balıq: Siz gerçəkdən də gözəl yaradılışsınız. Təbiət həm zahiri gözəlliyi sizə bağışlamış, həm də azad düşüncəni.\nQızboğan “İndi burda bəklə mən sənə iki qılınc gətirəcəm”— deyib daşın arxasında yox oldu. Bir az zaman keçdikdən sonra əlində dörd qılınc geri döndü. Qılınclardan ikisini Qırmızı balığa verib “Qaraca balığa bir tək qılıncla savaşmağı öyrətmişdim. Sənə iki qılıncla savaşmağı öyrədəcəm.”— dedi.\nSaatlarca Qırmızı balığa qılınc çalmağı öyrətdi. Qırmızı balığın qolları yorulurdu. Ancaq içindəki bitməyən azadlıq diləkləri onu həyəcanlandırırdı. Qırmızı balıq bir neçə ay Qızboğanın yanında qaldı. Bə´zən suyun kənarına da çıxıb savaşı məşq edirdilər. Bu müddət içində Qırmızı balıq Qızboğanın dünyagörüşü və həyat fəlsəfəsi ilə də tanış olurdu. Qırmızı balıq Qızboğandan öyrənmişdi ki, qələbəni öncə düşüncədə və inancda qazanmaq lazımdır. Qələbəyə inanış çox önəmlidir. İnanc, qələbənin yarısı deməkdir. Qalanını da hərəkətdə və davranışda əldə etmək lazımdır. Bu düşüncə və inancdakı qələbəsi üzündən Qızboğan qara ilanı məğlub etmişdi. Qırmızı balıq tam bir savaşçı olma sürəcində idi. Qızboğan ona bir də gözü bağlı savaşmağı öyrətmək istədi. Üzüm yarpaqları ilə Qırmızı balığın gözlərini sarıyıb sonra ona saldırdı. Qırmızı balığın gözləri heç bir yeri görmürdü. Qızboğan ona “Gözlərin görmədiyində gözlərinin görəvini qulaqlarına yükləməlisən. Qulaqların həm eşitməli, həm də görməlidir. Ən zəif səsi duymağı başarmalısan.”— dedi. Qırmızı balıq qılıncları ilə savaşa hazır durumda Qızboğanın hərəkətlərini qulaqları ilə izləyirdi. Bütün iç enerjisini qulaqlarında mərkəzləşdirmişdi. Qızboğanın ən səssiz hərəkətini də sezə bilirdi. Qızboğanın bütün hücumlarını gözləri bağlı şəkildə önləyə bildi. Gündən günə tam bir savaşçı olmaq yolunda irəliləyirdi. Ən son gün bir məşq sırasında Qırmızı balıq savunmada duran Qızboğanın qılıncına elə bir zərbə vurdu ki, qılınc ikiyə bölündü. Qızboğan şaşırmışdı və “artıq sən tam bir savaşçısan”— demişdi. Qırmızı balıq qanadcıqlarının altına iki qılınc taxdı. Qızboğandan ayrılmaq istərkən “Siz məni ruhən və hissən yenidən yaratdınız. Sanki təbiət sizi yaxşılıq etmək üçün yaratmışdır. Əmin ola bilərsiniz ki, öyrətdiyiniz bu bilgiləri və savaş tekniklərini yaxşılıq və gözəllik yolunda istifadə edəcəyəm. Qaraca balığı tapsam onunla bir yerdə geri döndüyümüzdə sizə uğrayacağıq”— dedi.\nQızboğan: Gerimi dönmək istəyirsən?\nQırmızı balıq: Bəli, geri dönəcəyəm. Öz mənsub olduğum toplumu unutmaq istəmirəm. Dənizə vardıqdan sonra, onun azadlıq anlayışını öz toplumuma daşıyacağam. Bizim yaşadığımız mühit çox kiçikdir. Kiçik mühitlərin azadlıq anlayışı da qurtarıcı olmur. Mən əminəm ki, Qaraca balığın da belə bir niyyəti olmuş. Olmaya bilməzdi. Çünkü azadlıq bir fərdlə sınırlı ola bilməz. Mənsub olduğumuz toplumun düşüncəsində darlıq varsa, o darlıq bizim də azadlığımızı əngəllər. Bu üzdən də öncə dəniz düşüncəsinin nə olduğunu bilməliyəm. Sonra da bu bilgilərimə görə mənsub olduğum toplumu dəyişdirə bilərəm. Qaraca balığın bu yolda birikdirdiyi böyük təcrübələrinin olacağına inanıram. Onu tapsam, bəzi çətinlikləri bir yerdə çözə biləcəyik.\nQızboğan: Çox haqlısan ağıllı dostum. Bu yolda sənə başarılar diləyirəm. Bütün bildiklərimi sənə öyrətdim. Mənim salamlarımı Qaraca balığa və dənizdəki bütün balıqlara çatdırarsan.\nQırmızı balıq: Çox sağ olasınız Qızboğan əfəndi. Qazanacağımız uğurlar sizin əməyinizin sayəsində olacaqdır. Əsən qal çox sayqılı Qızboğan dostumuz.\nQırmızı balıq Qızboğanla vidalaşıb yola düşdü. Xəyalında Qızboğanın gözəl surətini, gözəl səsini daşıyır və söylədiklərini xatırlayırdı. Bir daşın yanından süzərək keçərkən, birdən suyun içindən bir şey sıçırayıb önündə durdu. Qırxayaq* idi. Yaşlı bir qırxayaq. Ayaqlarını açıb Qırmızı balığın önünü kəsmişdi. Qırmızı balıq qırxayağın Qaraca balıqla necə davrandığını bilirdi. Özünü toparlayan Qırmızı balıq “salam qırxayaq, lütfən yolumu kəsməyin. Çəkilən kənara yoluma davam edim.”— dedi.\nQırxayaq: Hara gedirsən yaraşıqlı?\nQırmızı balıq: Dənizə gedəcəyəm.\nQırxayaq yüksək səslə gülərək dedi: Dənizdə nə işin var? Bəlkə sən də o filosof Qaraca balıq kimi dünyanı gəzməyə çıxmısan? Burax dənizi. Gəl bir yerdə dost olub yaşayaq. O axmaq Qaraca balığın da durumu çox pismiş deyirlər.\nQırmızı balıq: Lütfən Qaraca balıq haqqında sayqısız danışmayın, o mənim fikir rəhbərimdir.\nQırxayaq: Deməli Qaraca balıq sənin fikir rəhbərinmiş! Sənin rəhbərin indi mənəm. Çünkü mən güclüyəm. Rəhbər güclü olandır. Gəl keç görüm necə keçəcəksən. Sən mənim dadlıca yeməyim olacaqsan və kimin rəhbər olduğunu sənə anladacağam.\nQırxayaq bu sözləri deyib yavaş-yavaş Qırmızı balığa tərəf hərəkət etdi.\nQırmızı balıq: Qırxayaq, sizə xəbərdarlıq edirəm ki, mənə yaxınlaşmayın yoxsa çox zərər görərsiniz.\nQırxayaq Qırmızı balğın xəbərdarlıqlarına diqqət etmədən ona tərəf yeriyirdi. Tam yaxınlaşmışdı. Bu zaman Qırmızı balıq qılınclarını çıxararaq yuxarıya tərəf tullandı. Hətta suyun bir metr üstündə bir an havada göründü. Qırxayaq Qırmızı balığın haraya getdiyini görmədi. Ətrafına baxıb onu axtarırdı. Birdən iki qılınc iki çiyninə saplandı. Qırxayaq yüksək səslə yalnız bir dəfə bağıra bildi. Qırmızı balıq qılınclarını qırxayağın çiyinlərindən çıxararkən qan fışqırmağa başladı. Qırmızı balıq yoluna davam edərkən, arxasında qana bulaşmış su görünürdü.\nQırmızı balıq sürətlə dənizə tərəf hərəkət edirdi. Yorulmadan gecə-gündüz süzüb gedirdi. Birdən qarşıdan gələn qızların gülüşləri Qırmızı balığı diksindirdi. Yavaş-yavaş səs gələn tərəfə süzməyə başladı. Qırmızı balıq suyun üzərində dönüb sağ tərəfə baxdı. Çox uzaqda bir kənd görünürdü. Bacaların üstündə ocaqların tüstüsü dumanlanırdı. Qızmar günəşin altında qızlar çayda çimirdilər. Qırmızı balıq Qızboğanı xatırladı ki, qızlar sevimli varlıqdırlar. Çayın dibinə dalıb bir qızın çılpaq baldırına yavaşça toxundu. Suyun xəfif dalğaları balığın toxunuşunu hiss etdirmirdi. Qırmızı balıq dili ilə qızın bəyaz baldırına toxundu. Qız gülərək yoldaşlarına “Ay qızlar baldırıma xoş bir şey toxunur. Çox xoşum gəldi.”— dedi. Bir başqa qız suyun dibinə dalıb arxadaşının baldırına toxunan qırmızı balığı gördü. Qırmızı balığı ovcunun içinə alıb qızlara göstərdi və “Ay qızlar görün bu qızın baldırına toxunan nə imiş?”— dedi. Bütün qızlar yığışıb baxdılar. Hamısı içlərini çəkərək “Ahhh, nə gözəl balıqdır!”— dedilər. Balığı yaxalayan qız onu dodağına yaxınlaşdırıb öpdü və sonra da dili ilə Qırmızı balığın dodaqlarına toxundu. Qırmızı balıq qızın bu toxunuşundan çox xoşlanmışdı. Sanki həyatında heç bir zaman belə sevimli toxunuşa rast gəlməmişdi. Öz-özünə “Qızboğan dostum haqlı imiş, qızlarla ünsiyətdə olmaq çox gözəl imiş.”— dedi. Qızlardan biri “Ay qız yazıqdır çox ovcunda saxlama bu gözəl balığı, ölər. Burax getsin.”— dedi. Qız Qırmızı balığı suya buraxdı və hamısı bir yerdə onun necə sərxoşca süzülüb getdiyini izlədilər. Qırmızı balıq qızların belə incə davranışlarından çox sevinmişdi. Bir az daha yoluna davam etdikdən sonra öz-özünə “Özgürlük vurğunları da həyatın ləzzətindən məhrum olmamalıdırlar. Bə´zən elə düşünürlər ki, böyük hədəflərin yolçuları bir çox zövqlərdən özlərini məhrum etməlidirlər. Bu doğru baxış deyildir. Bütün canlılar bu dünyaya xoşbəxt olmaq, zövq almaq üçün gəlmişlər. Özgürlük olmayan yerdə həyatdan zövq almaq da mümkün olmur. Yaşamaq hər bir canlıya zövq gətirməlidir.”—deyə düşünürdü.\nSanki qızların onunla bu qədər incəcik davranışları ruhunda dünyaya yeni bir baxış pəncərəsi açmışdı. Qırmızı balıq çox mutlu və qızlardan minnətdar idi.\nArx sona çatmış, çaya qovuşmuşdu. Qırmızı balıq bu xəyallarla irəlilərkən, birdən önündən onlarca balığın ağlayaraq qaçdığını gördü. Birinin önünü kəsib “Nə olmuş, hara qaçırsınız?” deyə sordu. Balıqlardan biri nəfəsi tutula-tutula “Sən də qaç, durma, qaç! Balıqutan qızmış, önünə gələn bütün balıqları udur.”— dedi.\nQırmızı balıq olayın nə olduğunu anlamışdı. Ən böyük savaşının başladığı an gəlmişdi. Balıqlara “Qaçmayın, mən onunla savaşacağam. Qaçmanıza gərək yox. Hara qaçsanız o sizi tapıb yeyəcək. Durun! Durun onunla bir yerdə savaşalım.”— dedi. Heç bir balıq durmadı. Qırmızı balığın sözünü ciddiyə alan yox idi. Hər balıq canının hayında idi. Balıqlar qaçıb qayaların arxasında gizlənib balıqudanın Qırmızı balığı necə yeyəcəyinə baxmaq istədilər. Balıqudan qorxunc görünümü ilə ortaya çıxdı. Qırmızı balığın qaçmamasını görən balıqudan öncə bir az şaşırdı. Sonra “ya qaça bilməmiş, ya da canından bezmişdir. Ancaq çox dadlı balığa bənzəyir.”— deyə öz-özünə düşündü.\nQırmızı balıq: Balıqudan, lütfən irəli gəlməyin!\nBalıqudan: İrəli gəlsəm nə edəcəksən dadlıca?\nQırmızı balıq: İrəli gəlmənizi istəmirəm. Sizinlə söhbətləşmək istəyirəm.\nBalıqudan: Nə söhbəti edəcəksən mənimlə dadlıca?\n21965221 -> Məlihə Əzizpur


Britaniyalı nazir Dağlıq Qarabağ münaqişəsindən danışıb\nBritaniyalı nazir Dağlıq Qarabağ münaqişəsindən danışıb Siyasət\n5 Noyabr 2014 16:49\n"Biz tərəflərə problemi necə həll etməyi diktə edə və ya nəyisə göstərə bilmərik"\n"Bakı və regionda apardığım danışıqların əsas mövzusu Dağlıq Qarabağ münaqişəsi olub". "Trend"in məlumatına görə, bunu Böyük Britaniyanın Avropa məsələləri üzrə naziri Devid Lidinqton Bakıda Azərbaycanın xarici işlər naziri Elmar Məmmədyarovla keçirdiyi birgə mətbuat konfransında deyib.\nOnun sözlərinə görə, münaqişə 20 ildən artıqdır davam edir və bu, insan faciəsidir.\nD.Lidinqton bildirib ki, münaqişənin mövcudluğu region üçün təhlükə törədir: "Britaniya vəziyyətdən çıxış yollarını nəzərdən keçirir və münaqişənin həll edilməsi üçün hansı köməyi göstərməyin mümkünlüyü barədə düşünür. Biz tərəflərə problemi necə həll etməyi diktə edə və ya nəyisə göstərə bilmərik, lakin müxtəlif təklif və təşəbbüslərlə münaqişənin həllinə yardım edə bilərik".\nNazir vurğulayıb ki, Dağlıq Qarabağ münaqişəsinin həlli beynəlxalq təşkilatlar üçün prioritet təşkil edir: "Bu, münaqişənin həllində Azərbaycan və Ermənistan üçün əsas olmalıdır. Münaqişənin yekun həlli prosesi nə qədər tez başlasa, bir o qədər yaxşıdır".\nO, qeyd edib ki, Azərbaycanda qaçqın və məcburi köçkünlərlə görüşəcək: "Belə şəraitdə yaşamaq mümkün deyil".


NƏ ÜÇÜN NAMAZ QILMIRSAN? (NAMAZA YENİ BAŞLAYANLAR ÜÇÜN)\nFƏRZ VƏ SÜNNƏT NAMAZLARININ NİYYƏTİ EYNİDİRMİ?\nFərz və sünnət namazlarının niyyəti eynidirmi?\n02.01.2021 / 207 dəfə baxılıb\nSalam Aleykum. Fərz və Sünnət namazlarına eyni cür niyyət edilir ya nəsə fərq var?\nİlk növbədə niyyətin nə olduğunu dəqiqləşdirməliyik. Belə ki, niyyət - etdiyin ibadətin fərqində olmağın, yəni hansı ibadəti etdiyini bilməyindir. Niyyətin xüsusi ləfzi yoxdur. Niyyət dillə edilməz. Niyyətin yeri qəlbdir.\nMisal olaraq, əgər Sübh namazının sünnətini qılmaq niyyəti ilə "Allahu əkbər" deyib namaza başladınızsa, deməli, bu namazı Sübhün sünnəti niyyəti ilə qılmısınız. Yəni yanınızda olan birisi namazdan sonra sizdən soruşsa ki, hansı namazı qıldın? Cavabınız belə olacaq ki, Sübhün sünnətini. Bax niyyət budur. Yəni hansı namazı qıldığının fərqində olmağın. Digər namazlar da belədir.\nSünni yoxsa şiə təriqətinin hansinin düz olmaği\nKişi ilə qadının dəstəmazı arasında fərq varmı?\nQadınlar namazı səsli, yoxsa səssiz qılmalıdır?


ABŞ qaçqın qəbulu proqramını genişləndirir\nABŞ mühacirlər ölkəsidir. Dünyanın hər yerindən insanlar həyatlarını dəyişdirmək imkanı əldə etmək üçün Amerikaya üz tutub. Bəziləri iqtisadi çətinliklərdən, zülmdən yaxa qurtarmaq və ya təqiblərdən sığınmağa gəlib. Hər bir etnik və dinə mənsub olan mühacirlər Birləşmiş Ştatların inkişafına əhəmiyyətli töhfə verib.\nSon illər ABŞ immiqrasiya və qaçqın qəbulu sisteminin işini dəyişdirib və Birləşmiş Ştatlarda məskunlaşmağa icazə verilən qaçqınların və digər immiqrantların sayını ciddi şəkildə məhdudlaşdırmışdı.\nPrezident Bayden isə 2022-ci maliyyə ili üçün qaçqınların qəbul sayını 125 000-ə çatdıran Qaçqınların Qəbulu üzrə Prezident Qərarını çıxarması da daxil olmaqla, daha çox sayda qaçqının köçürülmə imkanlarını genişləndirməyə çalışır.\nDövlət katibi Antoni Blinken yazılı açıqlamada bildirib ki, Birləşmiş Ştatlar qaçqınların məskunlaşdırılması da daxil olmaqla, beynəlxalq humanitar məsələlərə cavabda qlobal liderdir və bundan sonra da olacaq.\n“Biz təqiblərdən qaçanlara ümid və təhlükəsiz sığınacaq təklif etmək kimi uzunmüddətli ənənəmizə uyğun olaraq ABŞ Qaçqınların Qəbulu Proqramımızı yenidən qurmağa sadiqik. Biz qaçqınlarla bağlı qəbul sistemlərimizi gücləndirməklə, köçürmələr üzrə tərəfdaşlarımızın potensialını artırmaq üçün yerli və ştat səviyyələrində yeni maliyyələşdirməni təmin etməklə və sponsorluq proqramlarını genişləndirməklə proqramın infrastrukturunu yenidən qurmaq üçün əzmlə çalışırıq. Bir dövlət kimi tariximizdə 3,1 milyondan çox qaçqını məskunlaşdırmışıq və indi Birləşmiş Ştatlarda əvvəllər risk altında olan on minlərlə əfqanı təhlükəsiz şəkildə qarşılama prosesindəyik. Biz qaçqınların Birləşmiş Ştatlardakı icmalara bəxş etdikləri böyük sosial, iqtisadi və mədəni töhfələri tanıyırıq və inteqrasiyanı təmin etməklə və milli təhlükəsizlik maraqlarımızı qorumaqla ABŞ-ın Qaçqınların Qəbulu Proqramını yenidən qurmağa sadiqik” - deyə, Blinken bildirib.\n“Qaçqın qəbulu proqramını möhkəmləndirmək, təhlükəsiz, nizamlı və humanist miqrasiya sistemini bərpa etmək Prezidentin öhdəliyinin təməl daşıdır”, Dövlət katibi əlavə edib


23 yanvar, 2020 [14:18]\nAlmaniya mətbuatı xəbər verir ki, əməliyyat Ermənistandan olan bir qadın və kişi barədə aparılan təhqiqatla bağlı olub. Onlar ötən əsrin 90-cı illərində Almaniyaya saxta sənədlə gediblər və 2014-cü ilin yayında Erfrutda baş vermiş atışma ilə bağlılıqları var.\n2014-cü ildə restoran və onun işçiləri şiddətli atışmada rol alıblar. Həmin vaxtErfrutdan olan erməni mafiyası ilə Leypsiq və Berlindən gələn erməni klanı nümayəndələri atışıblar. İki nəfər ciddi yaralanıb. Müstəntiqlər çoxdan şübhələnirdilər ki, həmin restoranda erməni mafiyasının izləri var. Lakin restoranı işlədənlər dindirmə zamanı bunu dəfələrlə inkar ediblər.\nİndiki halda saxta sənədlə Almaniyada yaşayan həmin ermənilərin izləri Frayenbessingenə aparır. 1990-cı illərin əvvəllərindən başlayaraq orada Azərbaycandan köçən ermənilər qaçqın kimi məskunlaşıblar. Araşdırmalar göstərir ki, Erfurtdakı erməni mafiyasının üzvlərinin əksəriyyəti məhz Azərbaycandan gedən ermənilərdir. Onların bir çoxu 90-cı illərdə saxta sənədlərlə Almaniyaya gediblər. Mafiya üzvlərinin arasında iki qardaş da var və onlar restorandakı atışmaya görə Erfrut məhkəməsi qarşısında dayanıblar. Adları açıqlanmayan həmin qadın və kişi isə Erfrutda saxta sənədlərlə çoxsaylı bahalı daşınmaz əmlak alıb.(virtualaz.org)


Türkdilli ölkələrin akademiyaları üçün impakt faktorlu jurnalın nəşrinə ehtiyac yaranıb\nTürkdilli ölkələrin akademiyaları üçün impakt faktorlu jurnalın nəşrinə ehtiyac yaranıb. AZƏRTAC xəbər verir ki, bu fikir yanvarın 30-da Bakıda keçirilən Beynəlxalq Türk Akademiyası Elmi Şurasının üçüncü toplantısında səslənib ...\nTokio Prokurorluğu Karlos Qonun həbsi üçün order alıb\nTokio Prokurorluğu “Nissan” şirkətinin direktorlar şurasının sabiq sədri, immiqrasiya nəzarəti barədə qanunu pozaraq ölkədən qaçan Karlos Qonun həbsi üçün order alıb. AZƏRTAC xəbər verir ki, K.Qon ötən ilin sonunda Yaponiyada immiqrasiya yoxlamasından keçmədən şəxsi ...\nBakı Ali Neft Məktəbinin (BANM) 11 tələbəsi Norveç, Fransa və İtaliyada iki ay ərzində ixtisasartırma kurslarında iştirak edəcək. BANM-dən AZƏRTAC-a bildiriblər ki, həmin tələbələr Heydər Əliyev Fondu və İtaliyanın neft və qaz şirkəti - “Technip FMC” ...\nAstara rayonunun Tüləküvan kəndində ümumi sahəsi 56 kvadratmetr olan birmərtəbəli ikiotaqlı evdə yanğın baş verib. Fövqəladə Hallar Nazirliyindən AZƏRTAC-a bildiriblər ki, hadisə nəticəsində evin dam örtüyü 40 kvadratmetr sahədə və bir otağı 12 kvadratmetr sahədə yanıb ...\nTehrandan İranın Azərbaycanla sərhəddəki vilayətinədək magistral yol martda istifadəyə veriləcək\nTehran-Şimal magistral avtomobil yolu cari ilin martında istifadəyə veriləcək. AZƏRTAC xəbər verir ki, bu sözləri İranın Yollar və Şəhərsalma naziri Məhəmməd İslami deyib. O bildirib ki, 400 milyon dollardan çox vəsaitin sərf olunması ilə tikilən yol İran iqtisadiyyatının inkişafına böyük töhfə verəcək ...\nBu il Tovuzda ABAD mərkəzi açılacaq\nBu il Tovuz rayonunda ABAD mərkəzi fəaliyyətə başlayacaq. AZƏRTAC-ın bölgə müxbiri xəbər verir ki, bu barədə Ailə Biznesinə Asan Dəstək Mərkəzinin şöbə müdiri Turanə Qasımova məlumat verib ...\nAzərbaycanın dörd sərbəst güləşçisi beynəlxalq reytinq cədvəlində ilk onluqda yer alıb\nDünya Güləş Birliyi sərbəst güləşçilərin yeni reytinq cədvəlini açıqlayıb. AZƏRTAC xəbər verir ki, Azərbaycanın 4 güləşçisi ilk onluqda yer alıb. Belə ki, üçqat Avropa çempionu Cəbrayıl Həsənov (79 kq), Olimpiya çempionu Şərif Şərifov ...\nÖtən il nəqliyyat vasitələri ilə 2 milyarddan çox sərnişin daşınıb\nKeçən il nəqliyyatçılar 2 milyarddan çox və ya 2018-ci ilə nisbətən 2,7 faiz çox sərnişinə xidmət göstəriblər. Dövlət Statistika Komitəsindən AZƏRTAC-a bildirilib ki, sərnişinlərin 88,2 faizi avtomobil nəqliyyatı, 11,5 faizi metro, qalan hissəsi ...\nDekabrda Gömrük Komitəsinə 489 mindən çox elektron müraciət ünvanlanıb\nÖtən ilin dekabrında vətəndaşlar tərəfindən Dövlət Gömrük Komitəsinə 489 min 738 elektron müraciət daxil olub. Komitədən AZƏRTAC-a bildirilib ki, daxil olan müraciətlər arasında fiziki şəxslər tərəfindən Azərbaycanın gömrük sərhədindən ...\nBeynəlxalq Türk Akademiyasının 2020-ci il üçün tədbirlər planı təsdiqlənib\nYanvarın 30-da Bakıda keçirilən Beynəlxalq Türk Akademiyası Elmi Şurasının üçüncü toplantısında bu qurumun planlaşdırılan yubiley tədbirlərinin siyahısı təsdiqlənib. AZƏRTAC xəbər verir ki, iclasda Beynəlxalq Türk Akademiyasının prezidenti Darxan Kıdırali 2020-ci il üçün ...\nKoreya peşə təhsili standartları əsasında yaradılmış Sənaye və İnnovasiyalar üzrə Bakı Dövlət Peşə Təhsil Mərkəzi və “Şərq Motors” MMC arasında əməkdaşlıq memorandumu imzalanıb. Təhsil Nazirliyindən AZƏRTAC-a bildirilib ki, memorandumun imzalanmasında ...\nSüni mayalanmış təmiz qanlı ana arılar ilk dəfə olaraq arıçılara veriləcək\nBu ilin mart ayında Heyvandarlıq Elmi-Tədqiqat İnstitutunun Arıçılıq Mərkəzində əldə olunan süni mayalanmış təmiz qanlı ana arılar ilk dəfə olaraq arıçılara veriləcək. AZƏRTAC-ın bölgə müxbiri xəbər verir ki, bundan başqa mərkəzdə üzərlərində elmi tədqiqatlar aparılan arı ailələri üçün 3 hektar ...\nKomitə sədri: Gömrük-sərhəd buraxılış məntəqələrində koronavirusla bağlı riskli hal aşkarlanmayıb\nGömrük-sərhəd buraxılış məntəqələrində koronavirusla bağlı riskli hal aşkarlanmayıb. AZƏRTAC xəbər verir ki, bu barədə Dövlət Gömrük Komitəsinin sədri Səfər Mehdiyev jurnalistlərə müsahibəsində deyib. O bildirib ki, gömrük-sərhəd buraxılış məntəqələri hərarəti uzaq ...\n“Bloomberg”: İlon Maskın varidatı bir saatda 2,3 milyard dollar artıb\nAmerikalı iş adamı İlon Maskın varidatı ona məxsus Tesla kompaniyasının bazar kapitallaşmasının yüksəlməsi hesabına bir saatda 2,3 milyard dollar artıb. AZƏRTAC xəbər verir ki, bu barədə məlumat Bloomberg agentliyinin hesablamalarında əksini tapıb. ...\nBruno Fernandeş rəsmən “Mançester Yunayted”də\nİngiltərənin "Mançester Yunayted" futbol klubu Portuqaliyanın “Sportinq” komandasının yarımmüdafiəçisi Bruno Fernandeşi heyətinə cəlb etdiyini açıqlayıb. AZƏRTAC xəbər verir ki, 25 yaşlı yarımmüdafiəçi sabah tibbi müayinədən keçəcək ...\nYanvarın 30-da Azərbaycan Mərkəzi Bankında (AMB) Dövlət Neft Fondunun da iştirakı ilə hərrac keçirilib. AMB-dən AZƏRTAC-a bildirilib ki, hərracda manatın ortaçəkili məzənnəsi 1,7000 səviyyəsində formalaşıb. ...\nTürkiyə parlamenti Azərbaycanda keçiriləcək seçkiləri geniş nümayəndə heyəti ilə müşahidə edəcək\nTürkiyə Böyük Millət Məclisi fevralın 9-da Milli Məclisə keçiriləcək parlament seçkilərini geniş nümayəndə heyəti ilə müşahidə edəcək. Nümayəndə heyətinə daxil olan deputatlardan beşi Türkiyə-Azərbaycan parlamentlərarası dostluq qrupunu, ikisi isə TÜRKPA-nı təmsil edir ...\nKiyevdə səfərdə olan Azərbaycan nümayəndə heyəti ulu öndər Heydər Əliyevin abidəsini ziyarət edib VİDEO\nAzərbaycan-Ukrayna İqtisadi Əməkdaşlıq üzrə Hökumətlərarası Komissiyasının növbəti iclasında iştirak etmək üçün Kiyevə səfərə gələn Azərbaycan nümayəndə heyəti ümummilli lider Heydər Əliyevin abidəsini ziyarət edib. AZƏRTAC xəbər verir ki, nümayəndə heyətinin üzvləri ...


azərbaycanın şəriət dövləti olması sözaltı sözlük\n1. azərbaycanda hadisələrin irandakı islam inqilabı öncəsi hadisələrə bənzər istiqamətdə cərəyan etdiyini nəzərə alarsaq heç də fantastik görünməyən bir şeydir. Ən pisi də odur ki, şəriətçi hökümət sosial vəziyyəti indikinə nisbətən babatlaşdırsa, camaat "əşi gördükdə sizin sekulyarizminizi" deyib şəriətdən dörd əlli yapışacaqlar.\n29.06.2015 10:33, Freethinker\n2. (bax: hər müsəlman ölkəsi bir gün şəriəti dadacaqdır)\n3. (bax: allah uzaq etsin)\n29.06.2015 12:53, MooN_Art\n4. Bir gun olmasini cani konulden arzu etdiyim haldir. Henefi mezhebininde dovlet mezhebi olmasinida arzu ederdim. sual oluna bilerki ehalinin ekseriyeti sie olan dovletde nece sunni seriyet olsun? Cavabim sieler qelet edirler batil mezheblerinin batil qanunlari ile idare olunmaq agil kari deyil.\n29.06.2015 21:27, qasim\n5. din dövlətdən ayrıdır, ayrı olmalıdır. tutaq ki, islam ölkəsi olduq. tutaq ki, iran kimi bir şey olduq. bəs ölkədə yaşayan xristianlar, yəhudilər və ya başqa inanclılar nə edəcək?\ntanım: "din dövlətdən ayrıdır" cümləsini başa düşə bilməyən malları aşkar etmiş bəyan.\n29.06.2015 21:40, leon\n6. baş verəcəyi təqdirdə, geriyə baxmadan dabanıma tüpürüb, getməyimə vəsilə olacaq bir şeydir.\n29.06.2015 21:41, sistem robotu\n7. heç vaxt baş tutmayacaq hadisə. əgər belə birşey olsa nə qədər çətin də olsa ölkədən sikdir olub getmək lazım gələcək.\n29.06.2015 21:55, Mcmanus\n8. (bax: gülməkdən öldürən başlıq)\n29.06.2015 22:50, vadobambulumdehinc\n9. 1930lara qədər Azərbaycanda şəriətin praktiki tətbiqinin olduğunu bilən insanların haqqında düşünməyi belə dərd etməməsi lazım olan ehtimal. iraq, əfqanıstan, misir zad deyirsiz, ala onlarda şəriət nə zaman yox oldu ki?\n29.06.2015 23:38, hassiktirogen\n10. baş verəcəyi təqdirdə getmək yox, qalıb döyüşmək gərəkən hadisə. nə vaxta qədər müsəlmanlar baş kəsəcək?\n30.06.2015 01:43, burdan qubadlıya qədər gedən adam


Qoridə qatarla yük avtomobili toqquşub – Marneuli FM\nÇərşənbə 01 Dekabr 2021 / 17:39\nGürcüstan dəmiryolunun Qori-Nikozi hissəsində gedən qatarla yük maşını toqquşub və qatar relslərdən çıxıb. Məlumata görə avtomobildə iki nəfər zərər görüb.\n“Qatarla yük maşını toqquşub. Xoşbəxtlikdən qurban yoxdur. İki nəfər zərər çəkib: Biri ayağını sındırıb, digərinin əlində problem var. Araşdırma gedir. Prokurorluq işə qoşulub. Dəmiryol Departamenti və yerli hakimiyyət də səlahiyyətimiz çərçivəsində vəziyyəti qaydaya salmaq üçün köməklik edirik”, – deyir Qorinin meri Zurab Cirkvelaşvili.


Rövşən Lənkəranski haqqında duyğusal XATİRƏLƏR… – Azinforum.az İnformasiya Portalı\nAna səhifə / Şou Biznes / Rövşən Lənkəranski haqqında duyğusal XATİRƏLƏR…\nRövşən Lənkəranski haqqında duyğusal XATİRƏLƏR…\nTanınmış Azərbaycan şairi Əlisəmid Kur vaxtilə həbsxana yoldaşı Rovşən Canıyevə bu misraları həsr etmişdi:\nDaşdı uzənginin altı,\nUzaq səfərə cıxıram…\nLənkəranlı Rövşən və ya Rövşən Lənkəranski.\nOnun haqqında ilk yazım 20 il əvvəl “Avrasiya” qəzetinin 18.07.1996-cı il sayında işıq üzü görmüşdü. Məqalə “Məni ədalətlə mühakimə edin!” adlanırdı. Az sonra “Lənkəran” qəzeti də həmin yazımı olduğu kimi dərc etdi. Kim bilərdi ki, o vaxt 21 yaşlı o cavan oğlanı çox çəkməyəcək ki, az qala bütün dünya tanıyacaq, Rusiyada, Ukraynada, İtaliyada və başqa dövlətlərin kriminal aləmində ad cıxaracaq, haqqında Rusiyanın NTV telekanalının “İstintaqı aparır…” proqramında sənədli film nümayiş olunacaq və s.\nBir neçə il əvvəl onunla Masallı Mamedin 40, sonra il mərasimində görüşdük. Amma nə onun haqqında ilk dəfə yazan jurnalist olduğumu bildi, nə də əlində tutuduğu Masallı Mamed haqqında kitabın müəllifi olduğumu… Kitabı ona Masallı Mamedin dayısı Kamal təqdim etmişdi. Dörd il əvvəl nəşr olunan “Cənub şikəstəsi” kitabımın bininci bölümü də Rövşənə həsr olunmuşdu. Həmin bölüm “Taleyim, qismətim beləymiş mənim…” adlanırdı.\nTale elə gətirmişdi ki, mən Masallı Mamedlə dəfələrlə həmsöhbət olmuşdum. Bakıda həbsxanada olarkan ziyarətinə getmişdim, Moskvada görüşmüşdük. Amma Rövşənlə belə ünsüyyətim olmamışdı, dayısını tanıyırdım, qardaşı ilə bir dəfə Lənkəranda görüşmüşdüm. Haqqında KİV-də yazılanların çoxunu oxumuşdum. Rövşənin ölüm xəbərini kardioloji sanatoriyada eşidim. Hətta, müalicəsini yarımçıq qoyub dəfn mərasiminə gedənlər də oldu… Gənc şəfqət bacısının isə bu bəd xəbərdən necə sarsıldığının, hətta ağladığının öz gözlərimlə şahidi oldum…\nRövşənin məzarını bu gün də ziyarət edənlərin ardı-arası kəsilmir…\nƏvvala onu qeyd edim ki, təbiətin hadisələrinə mudaxilə etmək mumkun olmadığı kimi, kriminal dunyanın da ehkamlaşan qanunlarına da ictimai rəylə təsir etmək qeyri mumkündür.\nRus filosofu Nikolay Berdyayevin isə belə bir kəlanı var: “İnsan həyatının boyuk sirləri bundadır ki, onun quvvəsinin tam acılması ucun təkcə xeyir kifayət deyil, şər də vacibdir”.\n20 il öncə Rövşən vur-tut eni-uzunu 8-10 metrlik məhkəmə zalında təkcə atasın qətlə yetirən Sovetdən qisas almamışdı, o, həm də 90-cı illərin əvvəllərində Respublikada reket və soyğunçuluğla məşğul olan qrupların tüğyan elədiyi vaxtlarda öz həmkəndliləri üçün təhlükəli olan cinayətkar qrupun başçısını hədəf seçmişdi. Müttəhimlər kürsüsündə oturmuş qəddar Sovet Quliyev özü sanki bilərəkdən gənc Rövşənı qıcıqlandırmışdı, ona kobud şəkildə “sən bayıra çıx!” deyə ağayana əmr etmişdi… Və öz ölüm hökmünü özü “vermişdi”.\n… Həbsxanadan sonra tale yolları onu da qurbətə apardı. Rovşən də uzun müddət doğma Lənkərana həsrət qaldı. Şuşada doğulan soydaşlarımızın bu günəcən Şuşaya həsrət qaldığı kimi! Əlbəttə, sözün həqiqi mənasında cibgirlər, hərbi canilər, dovləti talayanlar, xalqı fəlakətə surukləyənər, kasıbın haqqını yeyənlər, gömrükdən və sərhəddən qaçaq yolla narkotik maddələr keçirənlər qanun qarşısında cavab verməlidirlər. İstər nazir olsun, istər biznesmen, istər fəhlə… Amma atasını xüsusi amansızlıqla qətlə yetirən qatili, bölgədə silahlı cinayətkar dəstəyə başçılıq edən bir adamı əsəblərinə hakim olmayıb, mənəvi və ruhi sarsıntı keçirərək məhkəmə zalında güllələdiyinə görə cəzasını cəkmiş bir gəncin azadlığa çıxandan sonra Azərbaycandan – oz ata ocağından “didərgin” düşməsi bir az qəribədir. Bəlkə də mən hissə qapılıram?\nAmma tanınmış Azərbaycan şairi Əlisəmid Kur isə zamanı qabaqlamışdı. Həbsxana yoldaşı Rovşən Canıyevə bu misraları həsr edəndə:\nUzaq səfərə cıxıram..\nRovşən, doğrudan da gənc yaşlarından uzaq səfərə cıxan süvariyə bənzəyirdi. Nə vaxt geri donəcəyi hec kimə bəlli deyildi… Bəlkə qurbətdə gəzib-dolaşan o “daş uzəngili” süvari kiməsə səndən də, məndən də cox lazım idi? Biz hamımız bir-birimizə lazımıq, zalım dost! Yaxından tanıyanlar deyirlər ki, hətta Türkiyədə təhsil alan gənclərə də maddi yardım edirmiş Rövşən!\n… Qətlinə fərman verən kim olur olsun, hansı millətdən olursa olsun, amma killerin azərbaycanlı olduğu adama çox yer edir.\nBurda “Qurdlar vadisi” serialında Süleyman Çakırın (yeri gəlmişkən, Rövşənin yas mərasiminə bu rolun ifa edən aktyor Oktay Kaynarça da gəlmişdi – N.Ə.) həbsaxanaya yenicə gələn tanınmış azərbaycanlı “həmkarı” Fərmanla dialoqu yada düşür. Çakır xəbər alır ki: “Fərman kardeş, de görüm, dərdimə dərman kibi gəlmisən, ya katlimə fərman kibi?” Gerçəkdən də Fərman bayırdan “İçəri” onu aradan götürmək üçün xüsusi tapşırıqla – “fərmanla” göndərilmişdi…\nDünya öz övladlarının – həm də cəsur ürək sahibi olan kişilərin başına nə oyunlar açmır ki!..\n“Mən mubarək bir gecənin səssizliyində sizi cağırdım ki, on dord gecəlik ayın gozəlliyinə, ulduzların dolğunluğuna baxasınız. Siz isə xof icində yatağınızdan sıcrayıb, hay-harayla qılınc qapdınız: “Hanı duşmən? Gedək, onu yerlə-yeksan edək”. Ancaq… hacan ki, duşmən qoşun cəkib başımızın ustunu kəsdirdi, – mən sizi harayladım, siz isə ayılmadınız, böyru ustə cevrilib yuxuya daldınız!” 85 il əvvəl qurbətdə (ABŞ-da) gozlərini əbədi yuman livanlı Cəbran Xəlil Cəbran bu sozləri təkcə oz vətən qardaşlarına deyil, butun musəlman dunyasına deyirdi. Bu dunyanın icində biz də varıq… Sən də, mən də, o da! Axı niyə biz özümüz-özümüzə bu qədər qənim kəsilirik…\nBeləcə dünyada ən çox müsəlman xalqları ağla sığmayan, ruhlarını qara-qançır edən qəribə və yeknəsək həyat tərzi yaşayırlar. Anarxistlər dovlət qanunlarına tabe olmaq istəmirlər, monarxistlər mutləq hakim olmaqdan, “taxt-tacın” qudrətindən zovq alırlar, inhisarcılar, oliqarxlar xalqları koləyə dondərirlər. Kriminal qruplaşmaların bir qanadı dovlətin daxilində “oz dovlətini qurur”; cirkli pulları “yuyur”, ticarət obyektlərini nəzarətdə saxlayır, cavanları “ağ olum”un ağuşuna atır, başqa ozbaşınalıqlar edirlər, digər qanadı – “klassiklər” bu “bespridelə” – dərbəyliyə qarşı vuruşurlar… Onlar da ilbəil “qəhətə” cıxırlar.\nBəzən dünya və hüquq qanunları narkobaronları – “olum tacirlərini”, korrupsioner oliqarxları, tender “oyuncuları”nı, bir-birinin hesablarına “cirkli” pul köcurən “maxinator”ları, vergidən yayınanları, dovlətin cibindən (budcəsindən) kulli miqdarda pul oğurlayanları, səhiyyə və təhsil sisteminə ziyan vuran ruşvətxor məmurları məsuliyyətdən kənarda saxlaya bilir, amma kasıb-küsübun tərəfini saxlayan, rəğbətini qazanan “qanuni – oğruların” yox!.. Son on-on beş ildə Azərbaycanlı “qanuni oğru”lar hec biri siyasətə qarışmadan qurbətdə “fəaliyyət” gostəriblər, orada elə eynən “həmkarlar ittifaqının” funksiyasını yerinə yetiriblər. Həmvətənlərini başqa millətlərdən olan “oğru”ların əlində qazanc “alətinə” cevrilməkdən qoruyublar…\nBu gun dunyanın haqsızlıqla haqq duşərgəsinə bölunməsi özunu qabarıq şəkildə buruzə verir. Siyasi guc haqsızlığın, mənəvi guc haqqın tərəfindədir. Haqq və Ədalət dovləti yaratmaq isə əbədi problemdir. Ona gorə ki, siyasi guc\nmənəvi guc uzərində qabaqcadan təyin olunmuş “QƏLƏBƏ”dən savayı başqa bir şey deyil. Bəlkə buna gorə qərbdə də, şərqdə də insanlar xəyalən də olsa, yenə robinqudların, ağ atlı oğlanların, koroğluların, qaçaq nəbilərin sorağındadır? Bəlkə zamanın ildırımlı və ilğımlı yollarında müasir insanlar yanılırlar? Axı bu dunyada boşluğa acılmayan UMİD qapıları da var!..\nDunya isə hələlik insan qanı ilə “işləyən” kohnə Dəyirmana bənzəyir. Qurbətdə bəzən qurunun oduna yaş da yanır… Yad şəhərlərin kucələrində, bazarlarında ovladına halal yolla corək qazanan insanları hər an maskalı olum pusur. Hər axşam pəncərədən bir olum boylanır, qapıları tətikdə olan barmaqlar döyur…\n…Bəli, bu gəlimli-gedimli, son ucu ölümlü dünyada Lənkəranlı Rövşən adlı əfsanəvi bir ŞƏXSİYYƏT vardı. Çoxu onun ölümü ilə barışmır, “sağdır, nə vaxtsa üzə çıxacaq” –deyənlər də az deyil. Amma bizi onun ölümü ilə barışdıran bu vəfasız dünyanın, “gələn gedər, gedən gəlməz, əcəb sirr” düstutudur.\nŞəkildə: Qoca, Masallı Mamed, Seymur, Eldar, Çingiz Axundov və Rövşən Lənkəranski.\nÖncəki Məktəb ləvazimatları neçəyədir? – QİYMƏTLƏR\nNövbəti Eynulla Fətullayevdən sensasion iddialar: 3 səfirlik Bakıda…


Haqqımızda | Fortuna\nBizim saytın hörmətli qonaqları və müştəriləri!\nŞİRKƏTİN RƏHBƏRİ VƏ ƏMƏKDAŞLARI\n«FORTUNA-N» Agentliyi 14 fevral 2008-ci ildən ev alqi-satqısı və hüquqi xidmətlər göstərir.Şirkətin rəhbəri 1969-cu il təvəllüdlü Bakı Dövlət Universiteti-nin hüquq fakultəsini bitirmiş Quliyev Nofəl Əliağa oğludur.\nBiz «FORTUNA-N» ev alqi-satqısı və hüquqi xidmət agentliyi olaraq sizlərə Azərbaycanda və onun rayonlarında yuksək keyfiyyətli xidmətlər göstəririk.\nBizim portalda siz coxlu variantda yerləşdirilmiş evlər,bağ evləri,istirahət və ticarət obyektlərini axtariş verib tapa bilər və çox asan olaraq istədiyiniz obyektləri və evləri seçib əldə edə bilərsiniz.\nYuksək savada malik olan və öz işini professional bilən işçilərimiz sizlərə yuksək dərəcədə xidmət göstərərək istədiyiniz evlrərin axtarışında,seçilməsində,alınmasında və ya kirayə götürulməsində köməklik gostərəcəklər.\nAgentlik sizlərin şəhər mərkəzində,mərkəzdən kənar və xaricdə yerləşən bahali və münasib qiymətlərə sahib olacaqınız hər zaman təzələnən bazaya malikdir.\nEv alqi-satqısı böyük risk tələb edir. Buna görə də biz sizlərə bu işləri keyfiyyətli dərəcədə həyata keçirə bilən professional işçilər tərəfindən aparılmasını təklif edirik. Bizim mütəxəsislər seçilən hər bir evin çatışmamazlıqlarını aşkarlayaraq sizə bildirir və qiymətin endirilməsinə və münasib qiymətə alınmasına təminat verir.\nEvlərin alqı-satqısı çətin və çox mərhələli bir prosesdir və bu işlərin hüquqi qaydada aparılması üçün biz hüqüq xidməti də göstəririk və alinan evlərin qeydiyyata alinmasi və addan ada keçirilməsini təmin edirik.\n«Fortuna-N» agentliyi olaraq hüquq xidmətləri göstərərək konsultasiyalar veririk və Azərbaycan respublikasinin qanunlari əsasinda muqavilələrin hazirlanmasını təmin edirik.\nBiz təmir işlərini də öhdəçiliyimizə götürərək bütöv təmir şəklində yuksək keyffiyyət normalarını qoruyaraq təmir işlərinin aparılmasını təşkil edirik.


Uşaq şəxsiyyətinin formalaşmasında ailənin rolu əvəzedilməzdir - Herbiand\nUşaq şəxsiyyətinin formalaşmasında ailənin rolu əvəzedilməzdir\n28 Oktyabr 2021 , 11:5128 Oktyabr 2021 , 11:57\nTərbiyə işində əsas məsuliyyət, ağırlıq ailənin üzərinə düşür. Odur ki, yaxşı ailə tərbiyəsi görənlər və valideyninin üzünü ağ edənlər üçün həmişə “necə ağıllı, ədəbli, əməksevər uşaqdır” ifadələrini işlədirlər. Belə gənclər də mənəvi cəhətdən sağlam, mədəni, səmimi və uzaqgörən olurlar. Ona görə də müasir gəncləri şüurlu, dərrakəsi dərin, dünyagörüşü geniş görmək istəyiriksə, ailə tərbiyəsi məsələsini ön plana çəkməli və bu məsələyə ciddi yanaşmalıyıq. Valideynlər tərbiyə işini elə məqsədyönlü qurmalıdırlar ki, övladlarının əxlaqi dəyərlərinə elə zərgər dəqiqliyi ilə fikir verməlidirlər ki, sonda onlara qazandırdıqları üçün peşmanlıq hissi yaşamasınlar. Onlar öz övladlarını elmli, mədəniyyətli, peşəkar olmaları üçün hələ kiçik yaş dövrlərindən hər bir hərəkətlərinə, nitqlərinə, davranışlarına, dostluq etdiyi adamların xarakterinə fikir verməlidirlər. “Gənc nəslin milli mənlik şüurunun inkişaf etdirilməsi və vətənpərvərlik hislərinin tərbiyəsi” mövzusunda bu həftə mən fikirlərimi “Hərbi And” oxucuları ilə bölüşəcəm.\nŞəxsiyyətin əsasını qoyan cəmiyyətin ilkin struktur vahidi ailədir. Məhz ailədə ilk tərbiyə alınır və uşaqlar ilk sosial təcrübəyə yiyələnir, bir şəxsiyyət kimi formalaşırlar. Ailə ilk tərbiyə ocağı kimi böyüyən uşağın gələcək inkişafında, taleyində mühüm rol oynayır. Uşaq böyütmək, ərsəyə çatdırmaq hər bir valideynin qarşısında duran ən çətin, məsuliyyətli və eyni zamanda şərəfli bir işdir. İnsan nəslinin sağlam doğulub, boya – başa çatmasında və düzgün tərbiyəsində ailənin əsas xüsusi funksiyaları özünü büruzə verir. Ulu öndərimiz Heydər Əliyev ailə tərbiyəsi ilə əlaqədar deyirdi: “Ailə tərbiyəsi öz xarakterinə görə nadir bir haldır. Bu tərbiyə ata-ananın övlada məhəbbəti və uşaqların da ata-anaya bu cür hissləri kimi bir mənəvi əsas üzərində qurulur… Mənim üçün ən əziz nemət Azərbaycanın uşaqlarıdır, Azərbaycanın gəncləridir. Çünki Azərbaycan Prezidenti kimi mən bu gün haqqında yox, Azərbaycanın böyük gələcəyi haqqında düşünürəm. Azərbaycanın gələcəyi də Azərbaycanın gənclərindən və uşaqlarından asılıdır”.\nMilli şüur millətə, xalqa aid xüsusiyyətləri hər hansı bir fərdin özündə cəmləşdirmək bacarığıdır. Milli şüur insanın hisslərinin, duyğularının milli səviyyədə əxz olunmasıdır. Burada vicdan, milli mənlik kimi hisslər önəmli rol oynayır. Odur ki, gənclər arasında bu xüsusiyyətlərin formalaşdırılması nəticə etibarilə vətənpərvərlik hissinin inkişafına gətirib çıxarır. Qonşu respublikalarla müqayisədə Azərbaycanda həmişə gənc nəslin tərbiyəsinə xüsusi önəm verilib. Azərbaycan Xalq Cumhuriyyəti dövründən başlayaraq gənclərdə milli mənlik şüurunun inkişaf etdirilməsi və onlarda vətənpərvərlik hisslərinin tərbiyə edilməsi istiqamətində böyük işlər görülürdü. Gənclərin mədəni səviyyəsinin yüksəldilməsi, onların təhsilə, idmana, musiqiyə cəlb edilməsi üçün cəhdlər edilirdi. Bu dövrdə çoxlu sayda milli mənlik şüurunun və yüksək vətənpərvərlik tərbiyəsinin daşıyıcıları olan gənclər yetişib. Gənclərin yaradıcılığının məhsulu olan böyük\nədəbiyyat yaranıb bu illərdə. Orada həm milli şüur hissi, həm də Azərbaycan sevgisi var.\nHər bir cəmiyyətdə güclü milli şüurun, sağlam düşüncənin, mənəvi-psixoloji mühitin mövcudluğu öz növbəsində dövlətin mənəvi əsaslarının möhkəmliyindən xəbər verir. Dövlətin mənəvi əsaslarının davamlı etibarlılığını təmin etmək üçün isə gənc nəsil düzgün ruhda yetişdirilməli, milli-mənəvi dəyərlər yeni nəslə ötürülməlidir. Bu baxımdan ölkəmizin gələcəyi olan gənc nəslin milli və vətənpərvər ruhda formalaşması üçün davamlı addımlar atılır. Təsadüfi deyil ki, Prezident İlham Əliyev dəfələrlə Öz nitqlərində gənc nəslin düzgün tərbiyə olunmasının əhəmiyyətindən bəhs edərək, gənclərin vətənpərvər, milli ruhda tərbiyəsinin hər bir şüurlu vətəndaşın, dövlətin borcu olduğunu bildirib.\nÜmumiyyətlə, Vətən sevgisi Ulu Öndər ideyalarından qaynaqlanır. Tarixi çıxışlarının birində Ümummilli Liderimiz Heydər Əliyev belə deyib: “Müstəqilliyi qazanmaq olar, amma onu qoruyub saxlamaq çox çətindir”. Vətənini sevən, öz xalqına və vətəninə sadiq və onların mənafeyi yolunda canından keçməyə hazır olan insan birmənalı olaraq vətənpərvərdir. Vətən böyüyüb, boya-başa çatdığımız, suyunu içib, havasını udduğumuz diyardır. Hər kəs öz varlığıyla Vətənininə bağlı olmalı, onu sevməli, göz bəbəyi kimi qorumalıdır. Vətənpərvərlik isə özü üçün deyil, eli üçün yaşamaqdır. Necə ki, Ulu Öndərimiz Heydər Əliyev bütün ömrünü ancaq xalqına və dövlətinə həsr etdi.\nMilli mənlik şüuru sayəsində millət, xalq və etnik qruplar tarixi inkişaf xüsusiyyətlərini, sosial-etnik cəhətləri bütün dolğunluğu ilə dərk edirlər. Milli mənlik şüuru, vəzifəsindən, tutduğu mövqeyindən asılı olmayaraq, hər bir vətəndaşa xas olan keyfiyyətdir. Gənclərin vətənpərvər ruhda böyüməsi üçün mənəviyyat məsələsi də mühüm əhəmiyyət kəsb edir. Heç kimə sirr deyil ki, mənəviyyat olmayan yerdə milli mənlik şüurundan, vətənpərvərlikdən söhbət gedə bilməz. Ümummilli lider Heydər Əliyevin təbirincə desək, “Hər bir gənc vətənpərvər olmalıdır, vətənpərvərlik böyük bir məfhumdur. Bu, sadəcə orduda\nxidmət etmək deyil. Vətənə sadiq olmaq, Vətəni sevmək, torpağa bağlı olmaq-budur vətənpərvərlik”. Məhz gənclər də Azərbaycan xalqının qaymaqlarından yararlanaraq nəinki özlərini vətənpərvər ruhda tərbiyyə etməli, həmçinin bu ideyanın təbliğatçısına çevrilməlidirlər. Gənclik dərk etməlidirlər ki, Azərbaycan xalqı ta qədimdən döyüşlərdə bərkiyib, ata-babalarımız mərdlik, cəsurluq məktəbi keçib. Onlar torpaqlarını öz qanları, canları bahasına qoruyub. Tariximizin şanlı səhifələrini vərəqləsək, mütləq ata-babalarımızın qəhrəmanlığından, vətənpərvərliyindən bəhs edən faktlarla rastlaşacağıq. Müasir Azərbaycan gəncliyi bu qəhrəmanlardan ibrət dərsi almalı, Vətəni qorumağı özlərinə şərəf hesab etməlidir.\nNə xoş bizə ki, 2020-ci ilin sentyabrın 27-sində başlayan İkinci Qarabağ müharibəsində bütün dünya gördü ki, bizim kifayət qədər vətənpərvər gənclərimiz var. O gənclər ki, ölümün üzünə dik baxırdılar və mərdanə vuruşurdular. Bu gün Müzəffər Ali Baş Komandanımız İlham Əliyevin və o mərd gənclərin sayəsində biz qalibik və qürurluyuq. Allah şəhidlərimizə rəhmət eləsin, qazilərimizə şəfa versin.


Prezident jurnalistlərə mənzil və mühüm mesajlar verdi » XalqXeber.Az | Son xeberler Azerbaycan xeberleri\nXalqXeber.Az » Gündəm » Prezident jurnalistlərə mənzil və mühüm mesajlar verdi\nPrezident jurnalistlərə mənzil və mühüm mesajlar verdi\nİlham Əliyev: “Jurnalistlər özləri də bilmədən mənim köməkçilərimdir”; Dövlət başçısı növbəti dəfə “Jurnalistlərin dostu” mükafatına layiq görüldü\nİyulun 20-də Milli Mətbuat günü münasibətilə Azərbaycan jurnalistləri üçün prezident sərəncamı ilə tikilən ikinci binanın rəsmi açılış mərasimi keçirilib. Bakı şəhərinin Səbayel rayonu ərazisində, Yeni Salyan yolunun kənarında reallaşan açılış mərasimində Azərbaycan prezidenti İlham Əliyev iştirak edib\nPrezidentin ictimai-siyasi məsələlər üzrə köməkçisi Əli Həsənov, Prezident yanında Kütləvi İnformasiya Vasitələrinin İnkişafına Dövlət Dəstəyi Fondunun icraçı direktoru Vüqar Səfərli və Azərbaycan Mətbuat Şurasının sədri Əflatun Amaşov dövlət başçısına məlumat veriblər ki, jurnalistlər üçün inşa edilən ikinci binada 255 mənzil var. Daha sonra prezident İlham Əliyev binanın istifadəyə verilməsini bildirən rəmzi lenti kəsib və mənzillərdə yaradılan şəraitlə tanış olub.\nBundan sonra dövlət başçısı açılış mərasimində çıxış edib.\nTədbirdə iştirak edən əməkdaşımız bildirir ki, dövlət başçısı Azərbaycan dövlətinin mətbuat nümayəndələrinin sosial vəziyyətinin, mənzil şəraitinin yaxşılaşdırılması üçün əlindən gələni əsirgəmədiyini, bu məsələnin dövlət siyasətinə çevrildiyini bildirib.\n“Jurnalistlər üçün binaların tikintisi də bu siyasətin təzahürüdür” söyləyən prezident bir neçə il öncə bina tikintisi ilə bağlı qaldırılan təşəbbüsə dəstək verdiyini xatırladıb. “4 il bundan əvvəl mən demişdim ki, yəqin bura jurnalistlər şəhərciyinə çevriləcək. Artıq bu gözəl yer jurnalistlər şəhərciyidir, burada üçüncü bina da tikiləcək. Mənə deyiblər ki, burada yeni yola ehtiyac var. Çünki yalnız bir tərəfdən yol çəkilib. Ona görə də müvafiq göstəriş olub ki, hər iki tərəfə çıxış olsun, jurnalistlər burada rahat yaşasın”. Ölkə başçısı qeyd edib ki, dəniz kənarında yerləşən binalar daha prestijli sayılır: “Buradan ”Azneft" meydanına maksimum 5 dəqiqəlik yol var, həmçinin dənizə mənzərə açılır. Bu, bir daha onu göstərir ki, biz jurnalistlər üçün ən gözəl məkanı seçmişik. Əminəm ki, vətən qarşısında böyük xidmətləri olmuş jurnalistlər burada rahat yaşayacaq".\nPrezident Azərbaycan mətbuatının qarşısında duran məsələlərdən bəhs edib: “Biz xarici informasiya məkanına çıxışımızı daha da genişləndirməliyik. Bu istiqamətdə yaxşı nəticələr var. Çünki əvvəlki illərdə bizə qarşı koordinasiya edilmiş çox ciddi və çirkin informasiya kampaniyaları aparılırdı ki, guya Azərbaycan geridə qalmış dövlətdir, Azərbaycanda inkişaf, demokratiya yoxdur. Bunun məqsədi bəllidir - həm bizi öz təsiri altına salmaq, nəyəsə məcbur etmək və ümumiyyətlə, ölkə haqqında mənfi imic yaratmaq və ondan sonra öz maraqlarını rahatlıqla təmin etməkdir. Ona görə biz çalışırdıq ki, Azərbaycan həqiqətlərini dünya ictimaiyyətinə çatdıraq və o qədər də geniş imkanlarımız yox idi. Bu gün bu imkanlar var. Həm dövlət, həm də media orqanları bu istiqamətdə fəal işləyirlər. Məni sevindirən hal odur ki, biz vahid siyasət aparırıq. Çünki dövlət və media milli maraqları müdafiə edir. Çünki ümummilli məsələlərdə heç bir kənar fikir ola bilməz. Hər bir ölkədə olduğu kimi, Azərbaycanda da jurnalistika həqiqəti əks etdirməlidir.”\nPrezident deyib ki, Azərbaycan mətbuatında yoxlanılmamış, yaxud da yalan, qərəzli məlumatların sayı kəskin şəkildə azalıb: “Bunu cəmiyyət də görür, jurnalistlər də. Əlbəttə, bu, jurnalistlərin fəaliyyəti nəticəsində mümkün olur. Bu, ilk növbədə, jurnalistlərin məsuliyyətinin artması nəticəsində baş verib. Eyni zamanda hər bir mətbuat orqanı yaxşı başa düşür ki, bir dəfə, iki dəfə, üç dəfə yalan danışmaq olar. Amma ondan sonra həmin mətbuat orqanına heç kim inanmayacaq və hörmətdən düşəcək”. Azərbaycan prezidentinin sözlərinə görə, jurnalistika mümkün qədər obyektiv olmalıdır: “Çünki tam obyektivliyə nail olmaq çətindir. Hər bir insan istər-istəməz subyektivliyə də yol verir və jurnalistlər də istisna deyil. Ancaq jurnalistlərin üzərində çox böyük məsuliyyət var. Onların sözü incidə də, problem yarada da, yaxud da ki, məsələni həll edə bilər. Ona görə xahiş edirəm ki, jurnalistikada məsuliyyət məsələlərinə daha da böyük diqqət göstərilsin. Bu da həqiqətlə, obyektivliklə paralel istiqamətdə gedən proseslərdir”.\nDövlət başçısı deyib ki, son illərdə Azərbaycan jurnalistikası bu istiqamətdə daha da məsuliyyətli, daha da təmkinli olub. Artıq nadir hallarda hansısa məsuliyyətsiz məlumata, insanları alçaldan, ləyaqətini aşağılayan, təhqiredici yazılara rast gəlmək olar: “Bu baxımdan, bizim jurnalistlərimiz bəzi dırnaqarası siyasətçilərdən daha da öndədirlər. Hesab edirəm ki, jurnalistikamızda bu istiqamətdə müşahidə olunan islahatlar davam edəcək. Biz 1990-cı illərdə jurnalistikamızda hansı meyillərin hökm sürdüyünü yaxşı xatırlayırıq. Biz o vaxt çox üzücü bir mənzərə ilə üzləşmişdik. Yəni bəzi mətbuat orqanlarında təhqir, böhtan və şər amilləri əsas rol oynayırdı. Bu gün jurnalistlərin məsuliyyəti hesab edirəm ki, yüksək səviyyədədir, bu gün Azərbaycan jurnalistikasının mütləq əksəriyyəti sağlam jurnalistikadır”.\nÖlkə başçısı mətbuatın cəmiyyətdəki rolunu yüksək qiymətləndirib və çox mühüm mesajlar verib. Prezident deyib: “Jurnalistlər fəaliyyətləri ilə inkişafa öz töhfələrini verirlər. Cəmiyyəti incidən, narahat edən problemləri üzə çıxarırlar. Sizə deyə bilərəm ki, mən bəzi hallarda hansısa xoşagəlməz hadisə ilə bağlı məlumatı mətbuatdan əldə edirəm. Düzdür, mənə müxtəlif mənbələrdən hər gün müxtəlif məlumatlar gəlir. Yəni əlbəttə ki, mənə həm xarici, həm daxili siyasətlə, həm də təhlükəsizlik məsələləri ilə bağlı əsas məsələlər məruzə edilir. İnsanları narahat edən məlumatlar haqqında mən mətbuatdan da xəbər tuturam, dərhal reaksiya verirəm. Dövlət məmurları, yaxud digər şəxslər, qüsurlara yol verən şəxslər bilirlər ki, Azərbaycanda söz və mətbuat azadlığı imkan verməyəcək ki, onlar işdə hansısa qüsurlar buraxsınlar. Ona görə jurnalistlər bəlkə də özləri də bilmədən mənim köməkçilərimdir. Buna görə də mən sizə minnətdaram. Əminəm ki, siz gələcəkdə də bütün cəmiyyəti narahat edən, incidən məsələlər haqqında yazacaqsınız, harada hansı ədalətsizlik var, qanunsuzluq var, dərhal operativ reaksiya verəcəksiniz, cəmiyyətin və dövlət orqanlarının diqqətini bu məsələlərə cəlb edəcəksiniz”.\nDövlət başçısı medianın inkişafı üçün Azərbaycan dövlətinin səylərini əsirgəməyəcəyini, jurnalistlərin məişət problemlərinin daim diqqətdə saxlanılacağını da deyib.\nPrezident İlham Əliyev bildirib ki, jurnalistlər həqiqəti, obyektivliyi başlıca meyar götürməli, yüksək məsuliyyətli olmalı, xarici təsir altına düşməməlidirlər. Azərbaycanın dünyada nüfuzunun durmadan artdığını, multikulturalizmin mərkəzi sayıldığını deyən prezident bu sahədə də Azərbaycan mediasının töhfələrini xüsusi vurğulayıb: “Azərbaycan jurnalistikası daha da vətənpərvər olmalı, xaricdən ölkəmizə təsir cəhdlərinin qarşısının alınmasında fəal iş görməlidir. Milli maraqlar hər şeydən üstün tutulmalı, Azərbaycanın informasiya məkanı xarici təsir cəhdlərindən qorunmalıdır”.\n“Bu gün Azərbaycan cəmiyyəti rahat şəraitdə, təhlükəsizlik, sabitlik şəraitində yaşayır. İndiki zəmanədə bu, özlüyündə bir nailiyyətdir və biz ölkəmizi bütün mümkün olan risklərdən qoruyuruq”-deyə, prezident əlavə edib. Dövlət başçısının sözlərinə görə, ölkəmizin daxilində demək olar ki, risk mənbələri yoxdur: “Xaricdən özümüzü qorumaq üçün kifayət qədər ciddi siyasət aparılır, həm ideoloji sahədə, həm sərhədlərimizin qorunmasında və ümumiyyətlə. Biz həmişə çalışırıq və hesab edirəm buna nail olmuşuq ki, Azərbaycanı mümkün risklərdən qoruyaq, Azərbaycan xalqı rahat, sülh şəraitində yaşasın”.\nDövlət başçısı qeyd edib ki, jurnalistlər üçün tikilən binalarda yaşayan və bundan sonra yaşayacaq jurnalistlər müxtəlif siyasi spektrə aiddir və burada da heç bir ayrı-seçkiliyə yol verilməyib: “Müxtəlif siyasi baxışları, müxtəlif partiyaların üzvləri olan insanlar burada bir yerdə bir ailə kimi yaşayacaqlar. Əslində Azərbaycan cəmiyyəti də bu istiqamətdə inkişaf edir. Azərbaycanda milli həmrəylik var. Azərbaycan cəmiyyəti vahid amal ətrafında birləşib. Bizdə olan inkişaf, sabitlik, əmin-amanlıq, əlbəttə, bu gün siz də yaxşı bilirsiniz ki, dünyanın bir çox yerlərində öyrənilir, bəzən təəccüblə qarşılanır və bunun da çox sadə səbəbi var. Çünki Azərbaycanda çox gözəl, demokratik şərait var. Azərbaycanda iqtisadi inkişaf var. Azərbaycan müstəqil siyasət apararaq həm bölgədə, həm dünyada öz mövqelərini möhkəmləndirib. Bizim siyasətimizin mərkəzində Azərbaycan vətəndaşının və Azərbaycan dövlətinin maraqları dayanır. Hesab edirəm ki, bu iki əsas amil Azərbaycanda artıq çox güclü dayaqlara malikdir. Həm sosial, həm iqtisadi, həm də xarici siyasətlə bağlı atdığımız addımlar bizə böyük uğur gətirib və dünyada Azərbaycana çox böyük rəğbət var”.\nPrezident üçüncü bina ilə bağlı işlərin tez başa çatdırılmasını tapşırıb: “Mənim arzum və tikinti şirkətindən xahişim ondan ibarətdir ki, 3-cü binanı daha tez tiksinlər. İlk binanı 4 ilə tikib-başa çatdırdıq. Amma maksimum 3 ilə bu binanın tikintisi başa çatdırılmalıdır. Nəzərinizə çatdırıram ki, heç bir maliyyə problemi olmayacaq”.\n“Kaspi” qəzetinin baş redaktoru İlham Quliyev və “Azərbaycan Televiziya və Radio Verilişləri” QSC-nin informasiya proqramları studiyasının direktoru Mehriban Məmmədova çıxış edərək mətbuat nümayəndələrinə göstərilən yüksək qayğıya görə prezidentə təşəkkür etdilər.\n“Cənab prezident, sizin jurnalistlərimizə bəxş etdiyiniz bugünkü sevinci heç bir sözlə ifadə etmək olmaz. Azərbaycan jurnalistlərinə belə möhtəşəm sevinc hissi yaşatdığınıza görə sizə dərin minnətdarlığımızı bildiririk.\nSiz jurnalistlərinizin əbədi dostusunuz". Bu fikirləri isə Mətbuat Şurasının (MŞ) sədri Əflatun Amaşov söylədi. Ə.Amaşov daha sonra bildirdi ki, kütləvi informasiya vasitələri (KİV) arasında keçirilmiş sorğunun nəticələrinə əsasən, Azərbaycanda söz və mətbuat azadlığının təmin edilməsi, KİV-in müstəqilliyinin dəstəklənməsi, maddi - texniki bazanın möhkəmləndirilməsi, jurnalistlərin sosial müdafiəsinin gücləndirilməsi və mənzil-məişət şəraitinin yaxşılaşdırılması sahəsində yürütdüyü davamlı siyasətə görə Azərbaycan prezidenti İlham Əliyev “Jurnalistlərin dostu” mükafatına layiq görülüb.\nBundan sonra Ə. Amaşov daha sonra mükafatı dövlət başçısına təqdim edib.\nXatırladaq ki, dünənki tədbirdə mənzil alan mətbuat nümayəndələri arasında “Yeni Müsavat”ın redaktoru Zahid Səfəroğlu, musavat.com saytının redaktoru Xalid Kazımlı, qəzetin əməkdaşları Aygün Muradxanlı və Elşad Paşasoy da var.


Milli-mənəvi dəyərlərimizin qorunmasında gənclərin üzərinə mühüm vəzifə düşür - AZƏRTAC – Azərbaycan Dövlət İnformasiya Agentliyi\nMilli-mənəvi dəyərlərimizin qorunmasında gənclərin üzərinə mühüm vəzifə düşür\nFevralın 19-da Mənəvi Dəyərlərin Təbliği Fondunun təşkilatçılığı və Ucar Rayon İcra Hakimiyyətinin dəstəyi ilə “Müasir cəmiyyətdə gənclər və mənəviyyat” mövzusunda seminar-müşavirə keçirilib.\nFonddan AZƏRTAC-a bildirilib ki, seminarı açan Göyçay Rayon İcra Hakimiyyəti başçısı aparatının ictimai-siyasi və humanitar məsələlər şöbəsinin müdir müavini-dini qurumlarla işin təşkilatçısı Məhəmməd Bayramov milli-mənəvi dəyərlərimizin qorunmasının vacibliyindən bəhs edib.\nMənəvi Dəyərlərin Təbliği Fondunun icraçı direktoru Mehman İsmayılov dövlətin milli-mənəvi dəyərlərimizə qayğısından, bu sahədə görülən işlərdən danışıb.\nFondun şöbə müdiri Hatəm Gülməmmədov milli-mənəvi dəyərlərimizin Azərbaycan xalqının formalaşmasında mühüm rol oynaması ilə yanaşı, milli dövlətçiliyimizin möhkəmlənməsində də xüsusi rola malik olduğunu qeyd edib.\nDini Qurumlarla İş üzrə Dövlət Komitəsinin Ucar bölgəsi üzrə şöbəsinin müdiri Əzim Rəfiyev şöbənin əhatə etdiyi rayonlarda milli-mənəvi dəyərlərin təbliği istiqamətində keçirilən maarifləndirici tədbirlərdən söhbət açıb.\nUcar rayonu Rəstəcə kənd tam orta məktəbinin direktoru Rahib Rəsulov gənclər və əxlaq mövzusuna toxunaraq, mənəvi böhrana qarşı gənclərdə güclü mənəvi immunitetin yaradılmasının vacibliyini vurğulayıb.\nUcar rayon Ağsaqqallar Şurasının sədri Mirzalı Ağamalıyev qeyd edib ki, müasirlik, qloballaşma cəmiyyətin inkişafı üçün faydalı olsa da, bu anlayışlar özləri ilə aid olduqları məkanın mədəniyyətini, müsbət və mənfi keyfiyyətləri də gətirir. Bu qloballığın içərisində itib-batmamaq üçün gənclərlə maarifləndirmə tədbirlərinin mütəmadi keçirilməsinə ehtiyac var.\nAZERTAG.AZ :Milli-mənəvi dəyərlərimizin qorunmasında gənclərin üzərinə mühüm vəzifə düşür


Yasin surəsi 1-11\nYasin surəsi, 1-11-ci ayələrin təfsiri\nAdnan Oktar: Şeytandan Allaha sığınaram. Rəhman Rəhim olan Allahın adıyla. Məkkədə endirilən bu surə 83 ayədən ibarətdir. “Ya. Sin. And olsun hikmətli Qurana!“ “Ya” və “Sin” hərfləri də ayrıca bir işarədir. Xüsusi bir mövzuya xüsusilə işarə edən bir ayədir. “Ya” hərfi bir şeyi izah edir. “Sin” hərfi də başqa bir şeyi izah edir. Allahın icazəsiylə vaxtı gəldikdə bu hikmətlər daha açıq ortaya çıxacaq inşaAllah. “And olsun hikmətli Qurana!” deməli Quran hikmətlərlə, sirlərlə doludur. “Həqiqətən, sən göndərilmiş elçilərdənsən“. Peyğəmbərimiz (s.ə.v) Allahın göndərdiyi bir Peyğəmbərdir. Mehdi (ə.s)-a baxan cəhəti ilə “Həqiqətən, sən göndərilmiş elçilərdənsən“. Yəni Mehdi (ə.s) göndərilən bir şəxsdir.\nTəyin edilən deyil, Allahın göndərdiyi bir şəxsdir. Yəni xüsusi olaraq işlədilən biri deyil. Allahın xüsusi olaraq vəzifə verdiyi biridir. “Doğru yoldasan“. Doğru yol nədir? Qurana tam olaraq tabe olmaqdır. Səhabə dövründə olduğu kimi olan bir İslam anlayışıdır. Yəni əlavəli, artırmalı deyil. Doğru yol dedikdə, qüsursuz dümdüz yol nəzərdə tutulur. Qüsursuz dümdüz yol nədir? Tam Quran, tam səhabə əxlaqıdır və Əsri səadət dövrüdür. Dümdüz olan budur. 5-ci ayə “Bu Quran Qüdrətli və Rəhmli Allah tərəfindən nazil edilmişdir“. “Allah endirmişdir Quranı” -deyir. Cənabı-Allah belə bildirir: “Ki,… ardı... →


Əreb dilinde danışdılar… teyyareye buraxılmadılar - Azadlıq Xeber\nƏreb dilinde danışdılar… teyyareye buraxılmadılar\n21.11.2015 / 11:15 xeber – Çikaqodan Filadelfiyaya uçmaq istəyən iki şəxs “Southwest Airlines” hava yolları şirkətinə məxsus təyyarəyə buraxılmayıblar.\nLent.az-ın ria.novosti-ə istinadən məlumatına görə, səbəb isə Maher Xəlil və Anas Ayyad adlı həmin iki şəxsin ərəb dilində danışması olub.\nBu barədə aviaşirkətin əməkdaşı təyyarənin qapısında onlara məlumat verib. Əməkdaşın dediyinə görə, sərnişinlərdən biri onların ərəb dilində danışdığnı eşidib və qorxduğu üçün onlarla eyni təyyarədə getmək istəmir.\nPolisə müraciət etdikdən sonra onlara başqa təyyarəyə minməyə icazə verilib.\nDeyilənə görə, Parisdə baş verən terror aktından sonra hava uçuşları zamanı belə hallar çox yaşanır.\nCelilabadda bend dağıldı: Əlet-Astara yolu bağlandı – YENİLƏNİB\nQadına qarşı zorakılıq ve erken nikahlar niye artır? – Komite resmisi


Abşeron rayonu Güzdək qəsəbəsi 200 sot , Abşeron rayonu Torpaq sahəsi satisi\nAbşeron rayonu Güzdək qəsəbəsi 200 sot , Abşeron rayonu\nElan nömrəsi: 416773\nDas karxanasi satilir. Karxana Abşeron rayonu,Güzdək qəsəbəsinə gedən yolda Abşeron daş yatağında,yoldan 600 metr məsafədə yerləşir. Umumi sahesi 2 hektardır. 39 illik müqavilə sənədi verlir.Ərazide 1 ədəd elektrik transformatoru,elektrik işıq sayğacı və şiti,1ədəd das yonan kombayn,1 ədəd cız çəkən (polosovka),16 ədəd rels varKombayn sutkaya 4000 ədəd kubik hazirlayir.\nÜnvan: Abşeron rayonu Güzdək qəsəbəsi\nBaxılıb: 1064 , Tarix: 06.09.2019 Göndər\nMehdiabad qəsəbəsində yerləşir, 11 sot , Abşeron rayonu\n20 001 Azn\nBinəqədi rayonu,Göradil kəndi,1362 saylı bağ sahəsi, 1 otaq\nXezer rayonu Buzovna qesebesi buzovna başarımın arxası. Torpağın cıxarışı var( kupcası) 9 sotdu icin\nMasazir qesebesi, 11 sot , Abşeron rayonu\nRamana qesebesi, 2 sot , Sabunçu rayonu\nXəzər Rayonu Mərdəkan qəsəbəsi, 20 sot\nRamana Şuşa şəhərciyi, 4 otaq , Sabunçu rayonu\nev alqi satqisi ev elanlari ünvan az evler kombi ustasi eco slim velosiped nokia lumia 1020 teze qiymeti gumus berde masin bazari kombi ustasi kondisioner ustasi kurslar qorka mebel klaviatura tezbazar.az


Azərbaycan İlahiyyat İnstitutu İslamşünaslıq ixtisası üzrə boş qalan yerlərə tələbə qəbulu elan edir.\nOxu.Az-ın məlumatına görə, üçüncü ixtisas qrupu üzrə imtahan verən abituriyentlər İslamşünaslıq ixtisasına qəbul olmaq üçün 15-16 avqust tarixlərində Dövlət İmtahan Mərkəzinin internet səhifəsinə daxil olaraq qeydiyyatdan keçməlidirlər.\nYüksək ixtisaslı islamşünas və dinşünas mütəxəssislərin hazırlanacağı Azərbaycan İlahiyyat İnstitutunda təhsil tam ödənişsizdir. İnstitut öz tələbələrinə ingilis, ərəb, klassik ibrani, sanskrit, klassik yunan, latın, rus və fars dillərini öyrənmək imkanı verir. Bütün xarici dillər dörd inkişaf istiqamətində - oxuma, dinləmə, danışma, yazma istiqamətlərində tədris ediləcək.\nEyni zamanda, Aİİ tələbələrinə beynəlxalq mübadilə proqramları (Erasmus, Mevlana və s.) vasitəsilə Avropa, Amerika və Şərq ölkələrində təhsil almaq, dövlət xətti ilə magistratura və doktorantura pillələrini xarici ölkələrdə davam etdirmək imkanı yaradacaq.\nİnstitutdan məzun olacaq tələbələr dövlət qulluqçusu, din xadimi, tədqiqatçı və pedaqoq kimi fəaliyyət göstərə biləcəklər. Bunlarla yanaşı, tələbələr aylıq təqaüd, yemək və geyimlə də təmin olunacaqlar.


Məhəmməd Əmin Rəsulzadə (1884 - ...): Azərbaycanda yaşamağa mənəvi haqqınız çatmır !\n«Media forum» saytının əməkdaşları gün ərzində Memarlıq və Şəhərsalma İdarəsi vasitəsilə məsələyə aydınlıq gətirilməsinə çalışsalar da, buna nail ola bilməyiblər.\nQeyd edək ki, «Bizim yol» qəzetinin bugünkü sayında M.Ə.Rəsulzadəyə abidə ucaldılacağı haqda yazı olan lövhənin Kukla Teatrı ilə üzbəüz parkdan götürüldüyünü xəbər verib. Məlumat qəzetdə hadisənin şahidi olan şəxsə istinadən dərc olunub. Qəzetin yazdığına görə, iyunun 20-də günorta saat saatlarında bir mülki geyimli şəxs 15-dək polis əməkdaşının və 4-5 fəhlənin müşayiəti ilə parka gəlib. Polislər daş lövhənin yerləşdiyi sahəni mühasirəyə alaraq ətrafdakı adamları yaxına buraxmayıblar. Sonra fəhlələr daş lövhəni yük maşınına qoyublar və polisin iştirakı ilə aparıblar.\nBu gün «Media forum» saytının əməkdaşları məlumatı yoxlamaq üçün parka da gediblər. Park elə bir formada hasara alınıb ki, içərini nə görmək, nə də şəklini çəkmək mümkündür. Parkadakı bütün ağaclar da hasardan içəridə qalıb. Bununla belə, «Media forum»un əməkdaşları hasarın üstünə qalxaraq parkın içərisinə baxa və şəkil çəkə biliblər. Şəkillərdən də göründüyü kimi, parkda belə bir lövhə yoxdur.


14 Dekabr, 2018\nBİR CÜMLƏ - BİR XƏBƏR\nVergi inzibatçılığının «vergilər üzrə» prinsipi əsasında təşkili\nVergi nəzarəti sisteminin müasir modelinə keçid vergi partnyorluğu konsepsiyasının düzgün tətbiqini tələb edir\n«Professional MÜHASİB» jurnalının baş redaktoru, sərbəst auditor\nFiziki şəxs tərəfindən nəqliyyat vasitəsinin baş etibarnamə ilə başqa fiziki şəxsə verilməsinin vergi məsuliyyəti\nİnvestisiya (kapital) qoyuluşlarının əmlak vergisinə təsiri\nAİ ölkələrinin 1400-dən çox şirkəti Azərbaycanda fəaliyyət göstərir\nAvropa Komissiyasının nəqliyyat və mobillik üzrə baş direktoru Henrik Hololeyin başçılıq etdiyi nümayəndə heyəti İqtisadiyyat Nazirliyində olub. Görüşdə Azərbaycan Respublikası Prezidentinin son 10 ildə Avropa İttifaqı ölkələrinə 6 rəsmi səfər etdiyi, Azərbaycan-Avropa İttifaqı əlaqələrinin genişləndirilməsində yüksək səviyyəli qarşılıqlı səfərlərin və keçirilən görüşlərin mühüm əhəmiyyəti vurğulanıb. Qeyd edilib ki, Azərbaycan və Aİ arasında Tərəfdaşlıq və Əməkdaşlıq, Şərq Tərəfdaşlığı Təşəbbüsü, Viza və Readmissiya haqqında sazişlər imzalanıb, Avropa Qonşuluq Siyasəti çərçivəsində Fəaliyyət Planı təsdiq edilib.\nAvropa İttifaqı Azərbaycanın əsas ticarət tərəfdaşlarındandır. Azərbaycanda Aİ ölkələrinin 1400-dən çox şirkəti fəaliyyət göstərir. 2017-ci ilin 11 ayında respublikamızın xarici ticarətində bu ölkələrin payı 41 faiz təşkil edib və 2012-ci ildən iqtisadiyyatımıza təqribən 15 milyard ABŞ dolları həcmində investisiya yatırılıb. Avropa İttifaqının 24 üzv ölkəsi ilə Azərbaycan arasında ikiqat vergitutmanın aradan qaldırılması, 17-si ilə sərmayələrin təşviqi və qarşılıqlı qorunması haqqında sazişlər, 9 üzv ölkə ilə Strateji Tərəfdaşlıq Bəyannaməsi imzalanıb, 16 üzv dövlətlə Hökumətlərarası Komissiya və İşçi Qrupu fəaliyyət göstərir. 2012-ci ildən indiyədək Avropa İttifaqı ilə 120-dən artıq tədbir, biznes-forum keçirilib. Azərbaycan və Avropa İttifaqı enerji sahəsində uğurlu əməkdaşlıq edir və bu istiqamətdə Cənub Qaz Dəhlizi layihəsi xüsusilə önəmlidir.\nQeyd edək ki, Azərbaycan nümayəndə heyəti yaxın günlərdə Çinə səfər edəcək və səfər zamanı ölkəmizin tranzit imkanlarına dair təqdimat keçiriləcək. Bundan başqa, bu ilin martında Brüsseldə Avropa İttifaqı ilə keçiriləcək görüşlərdə Avropa Komissiyasının Avropa Qonşuluq Siyasəti və Genişlənmə Danışıqları üzrə Komissarı ilə 2017-ci ildə Bakıda keçirilmiş görüşün nəticəsi olaraq müzakirələr davam etdiriləcək, Avropa İttifaqına üzv ölkələrin investisiyalarının Azərbaycana cəlb edilməsi və Azərbaycan məhsullarının güzəştli şərtlərlə Avropa bazarlarına daxil olması, nəqliyyat və yükdaşıma sahəsində əməkdaşlığın genişləndirilməsi məsələləri müzakirə ediləcək, beynəlxalq nəqliyyat layihələri təşviq olunacaq.\nAvropa Komissiyasının nəqliyyat və mobillik üzrə baş direktoru Henrik Hololey ölkəmizə səfər zamanı Prezident İlham Əliyevin Avropa Komissiyası nümayəndə heyətini qəbul etdiyini məmnunluqla vurğulayıb, bir sıra görüşlər keçirildiyini diqqətə çatdırıb.\nHenrik Hololey 2011-ci ildəki səfərindən ötən müddət ərzində Azərbaycanın sürətlə inkişaf etdiyini, həyata keçirilən tədbirlərin qlobal çağırışlara tam cavab verdiyini qeyd edib. Bildirib ki, artıq Azərbaycan Avropa İttifaqı ilə enerji sektoru ilə yanaşı, nəqliyyat sahəsində də uğurla əməkdaşlıq edir və bu sahədə təqdimatların keçirilməsi Azərbaycanın tranzit potensialının təşviqi, əlaqələrin inkişafı baxımından əhəmiyyətlidir.\nGörüşdə Avropa İttifaqı-Azərbaycan Sazişi layihəsi və digər məsələlər barədə də fikir mübadiləsi aparılıb.\n© All rights are reserved Developed by WebCity.Az


"Neftçi" yenə uduzdu — Axtarırıq.Biz\n"Neftçi" yenə uduzdu Bu gün Topaz Premyer Liqasında VIII tura yekun vurulub. Apasport.az saytının məlumatına görə, turun ikinci oyun günündə iki qarşılaşma baş tutub ki, hər iki matç Bakıətrafı qəsəbələrdə oynanılıb.\nGünün ilk oyununda AZAL “Kəpəz”i qəbul edib. Oyunun taleyini bir qol həll edib. Matçın sonuna 7 dəqiqə qalmış Julian Ebah komandasına qələbə qazandıran qola imza atıb. AZAL-ın növbəti məğlubiyyəti onu digər komandalardan bir az da ayırıb. "Kəpəz" isə qələbə sayəsində 4-cü pilləyə yüksəlib.\nTurun son oyununda isə Zirədə “Neftçi” eyniadlı komandanın qonağı olub. Mövsümün iki uğursuzunun duelində 2 qol vurulub. Ötən il debüt mövsümündəcə gümüş medallara sahib olan Adil Şükürovun yetirmələri bu ilki uğursuz gedişəson qoymaq üçün bu matçdan qələbə ilə ayrılmağa məhkum idi. İlk hissənin sonlarında Krneta penaltidən dəqiq istifadə edib. İkinci hissə isə "Neftçi" üçün fəlakət kimi başlayıb. Əvvəlcə 47-ci dəqiqədə Rahil Məmmədov qırmızı vərəqə ilə oyundan kənarlaşdırılıb, bundan 3 dəqiqə sonra isə "Zirə" ikinci qolu vurub. Matçın sonuna kimi başqa qol olmayıb və "Neftçi" növbəti dəfə məğlubiyyətlə barışmalı olub.\nQollar: Krneta, 43 (pen.), Adil Nağıyev, 50\nAZAL – “Kəpəz” - 0:1\nQol: Ebah, 83 Mənbə: http://news.lent.az/news/256708\n16.10.2016 22 News ←Dostlarınla paylaş


Hokinq İngiltərə millisinin uğur düsturunu təqdim etdi - Yaşıl Elm\n0 151 1 dəqiqə oxunma müddəti\n“Sivilizasiyanın başlanğıcından bəri insanlar dünya quruluşunun nizamına dair biliklərə yiyələnmək üçün alışıb-yanırdılar. Bir çox hadisələrin izahedilməz olduğu fikri onları məmnun etmirdi. Futbol üzrə dünya çempionatı da həmin seriyadan olan hadisədir”, – Hokinq qeyd edir.\n“Temperaturun 5 dərəcə artması qələbə şansımızı 59% azaldır. Millimiz dəniz səthinin ən az 500 metr hündürlüyü səviyyəsində ikiqat artıq qələbə qazanır”, – Hokinq deyir.\nBununla yanaşı fizik matçların İngiltərə vaxtı ilə 15.00-da başlanmasının daha sərfəli olduğunu açıqlayır – belə olduqda qələbə şansı bir neçə dəfə artır. Futbolçuların uğurlu çıxışının isə hakimlərdən asılı olduğunu hesab edir. Statistikasına əsasən, hakimlərin avropalı olduğu qarşılaşmaların 63%-ndə İngiltərə millisi qalibiyyət qazanıb. Bütün bunlara baxmayaraq, Hokinq Braziliya millisini yaxşıca dəyərləndirməyin vacib olduğunu vurğulayır.\n“Bütün riyazi və rasional fikirlər burada işləmir – mən ingilisəm və çempionatın finalı yolunda bizim uşaqlara azarkeşlik edəcəm. Lakin Braziliya millisindən çəkinməmək üçün ağılsız olmalısan. Onlar, futbol üzrə bütün əvvəlki çempionatların 30%-i qazanıblar və məlumdur ki, öz vətənlərində oynadıqları səbəbindən iqlim və psixoloji üstünlükləri var”, – Hokinq son olaraq əlavə edir.